cyanic-selkie/wikianc huggingface dataset:
നാരുള്ള ഭക്ഷണം
ഭക്ഷണത്തിലെ നാരുകൾക്ക് ശരീരത്തിൽ വളരെയധികം ഗുണകരമായ മാറ്റങ്ങൾ ഉണ്ടാക്കാൻ കഴിയും. പലതരം അസുഖങ്ങളെ അവ തടയുന്നു. നാരുകൾ ആവശ്യത്തിനു ഭക്ഷണത്തിൽ ഇല്ല എങ്കിൽ മലഭന്ധം ഉണ്ടാവാനുള്ള സാധ്യത വർദ്ധിക്കുന്നു. .
വിശപ്പ് കുറക്കാനും, പൊണ്ണത്തടി കുറക്കാനും കൊളസ്റ്റിറോൾ നിയന്ത്രിക്കാനും പ്രമേഹരോഗികൾക്ക് ആശ്വാസം നൽകാനും നാരുകൾ അടങ്ങിയ ഭക്ഷണത്തിനു കഴിയും. മാത്രവുമല്ല രക്തസമ്മർദ്ദം കുറക്കാനും ത്വക് രോഗങ്ങളെ കുറക്കാനും കുടലിലെ കാൻസറിൻ്റെ പ്രതിരോധിക്കാനും നാരുകൾക്ക് കഴിയും എന്ന് തെളിയിക്കപ്പെട്ടിരിക്കുന്നു. ശരീരപ്രതിരോധശേഷി വർദ്ധിപ്പിക്കാനും ഭക്ഷണത്തിലെ നാരുകൾക്കാവും.
വർഗ്ഗീകരണം
വെള്ളത്തിൽ ലയിക്കുന്ന നാരുകളെ വയറ്റിലെ ദഹനപ്രക്രിയ വിഘടിപ്പിക്കുകയും തന്മൂലം പെട്ടെന്ന് വയറു നിറഞ്ഞ പ്രതീതി സൃഷ്ടിക്കാൻ സാധിക്കുകയും ചെയ്യും. എന്നാൽ ലയിക്കാത്ത നാരുകൾ വിഘടിക്കപ്പെടാതെ വൻകുടലിലെത്തപ്പെടുകയും അത് ഭക്ഷണാവശിഷ്ടത്തിന്റെ പ്രധാന ഭാഗമാവുകയും മലശോധനയെ സഹായിക്കുകയും ചെയ്യുന്നു.ഭക്ഷണത്തിലെ നാരുകൾ ആമാശയനാളത്തിനുള്ളിലെ അവസ്ഥയെ മാറ്റാനും അതുവഴി പോഷകങ്ങളുടെ അഗിരണത്തെ സ്വാധിനിക്കാനും പോന്നവയാണ്. ചില നാരുകൾ വെള്ളത്തെ വലിച്ചെടുത്ത് പശപോലെയാകുന്നു. ഇതിനെ അന്നനാളത്തിലുള്ള അണുക്കൾക്ക് വിഘടിപ്പിക്കാൻ സാധിക്കില്ല. ലിഗ്നിൻ എന്ന് പറയുന്ന പ്രധാന നാരുവർഗ്ഗം വെള്ളത്തിൽ ലയിക്കാത്തവയും ലയിക്കുന്നതരം നാരുകളുടെ ആഗിരണത്തെ സ്വാധിനിക്കുന്നവയുമാണ്. പ്രതിരോധക അന്നജം എന്നറിയപ്പെടുന്ന മറ്റൊരു തരം ഫൈബറുകൾ resistant starch, അണുക്കൾ പ്രവർത്തിച്ച് പുളിച്ച് അമ്ലവും പിനീട് ഹ്രസ്വകണ്ണി ഫാറ്റി അമ്ലങങളുമായിത്തീരുന്നു
സ്രോതസ്സുകൾ
പരമ്പരാഗതമായി ഭക്ഷണപദാർത്ഥങ്ങളെ ലയിക്കുന്നതോ അല്ലാത്തതോ ആയ നാരുകൾ ഉള്ളവയായായി തരം തിരിച്ചുവരുന്നു. സസ്യങ്ങളിൽ നിന്ന് ലഭിക്കുന്ന ഭക്ഷണങ്ങളിൽ ഈ നാരുകൾ രണ്ടും വ്യത്യസ്തമായ അളവിൽ കലർന്നിരിക്കും. നാരുകൾ ഭക്ഷിക്കുന്നതു കൊണ്ടുള്ള ഫലം ഏതുതരം നാരുകൾ ആണ് കൂടുതൽ ഉള്ളത് എന്നതിനെ ആശ്രയിച്ചിരിക്കും. സെല്ലുലോസ്, ഹെമി സെല്ലുലോസ്, സ്സിലിയം തുടങ്ങിയ നാരുകൾ ജലാംശം ആഗിരണം ചെയ്ത് ഭക്ഷണത്തെ സമഭാവമുള്ളതാക്കുന്നു. വഴുവഴുപ്പുള്ള തരം നാരുകളയ ബീറ്റ ഗ്കൂക്കാൻ, സ്സില്ലിയും എന്നിവയാണെങ്കിൽ മലത്തെ ബലപ്പെടുത്തുന്നു. അന്തഃക്ഷോപം അഥവാ പുളിക്കുന്ന നാരുകളായ പ്രതിരോധക അന്നജം, ഇനുലിൻ എന്നിവ വൻ കുടലിൽ ജീവിക്കുന്ന അണുക്കളുടെ പ്രവർത്തനം മൂലം ഫാറ്റി അമ്ലങ്ങളായിത്തീരുന്നു. ഈ ഫാറ്റി ആസിഡുകൾക്ക് വയറിന്റെ ആരോഗ്യത്തിന്റെ കാര്യത്തിൽ വലിയ പ്രാധാന്യം ഉണ്ട്.
വിവിധ ഭക്ഷ്യവസ്തുക്കളിലെ നാരുകളുടെ അളവ്
ഭക്ഷ്യനാരുകൾ ഫലങ്ങൾ, പച്ചക്കറികൾ, ധാന്യങ്ങൾ എന്നിവയിലാണ് പ്രധാനമായും കണ്ടുവരുന്നത്. അമേരിക്കക്കാർ കഴിക്കുന്ന ഭക്ഷണത്തിൽ അടങ്ങിയിരിക്കുന്ന നാരുകളുടെ അളവുകൾ ചുവടെ കള്ളികൾ തിരിച്ച് കൊടുത്തിരിക്കുന്നു.
മയോ ക്ലിനിക് പോലുള്ള മെഡിക്കൽ സ്ഥാപനങ്ങൾ നാരുകൾ നിറഞ്ഞ സപ്ലിമെന്റുകൾ ദിനവും ഭക്ഷണത്തിൽ ഉൾപ്പെടുത്താൻ ഉപദേശിക്കുന്നു. നാരുകൾ കൂടുതലായും പാചകം ചെയ്യാതെ കഴിക്കാൻ സാധിക്കുന്ന പച്ചക്കറികളിലൂടെയും തവിട് തുടങ്ങിയവയിലൂടെയാണ് ലഭിക്കുക
ഭക്ഷണത്തിന്റെ നാരുകളും അന്നനാളത്തിന്റെ മുകൾ ഭാഗവും
ഭക്ഷണം പെട്ടെന്നു കഴിക്കുന്നതും പതിയെ കഴിക്കുന്നതും അന്നനാളത്തിൽ വ്യത്യസ്ത ഗുണങ്ങൾക്ക് കാരണമാകുന്നു. പതിയെ കഴിക്കുന്ന ഭക്ഷണത്തിൽ നിന്ന് കൂടുതൽ പോഷകങ്ങൾ ആഗിരണം ചെയ്യപ്പെടുന്നു. ഗൈസീമിക് ഇൻഡക്സ് കുറഞ്ഞതും കൂടിയതുമായ ഭക്ഷണത്തിന്റെ വ്യത്യാസം പോലും പതിയെ തിന്നാൽ ഇല്ലാതാവുമെന്ന്കണ്ടെത്തിയിട്ടുണ്ട്.
ഒരു നേരത്തെ ഊണിനു ശേഷം വയറ്റിലും ആാമാശയത്തിലും കാണപ്പെടുന്ന ഭക്ഷണത്തിൻ്റെ അവസ്ഥ താഴെ വിവരിക്കുന്നു
രണ്ടു പ്രക്രിയകളിലൂടെയാണ് പോഷകകങ്ങൾ വയറ്റിലെ കോശങ്ങളുമായി പ്രതിപ്രവർത്തിക്കുന്നത്
വഴുവഴുപ്പുള്ള ഫൈബർ പോളിസാക്കറൈഡുകൾ ഭക്ഷണത്തിൽ ഉൾപ്പെടുത്തുന്നത് രക്തത്തിലെ ഗ്ലൂക്കോസിൻ്റെ അളവ് കുറക്കാൻ സഹായിക്കും. ഗോതമ്പും തിനയും ഇത് സാധിക്കുമ്പോൾ ഓട്സിൽ ഇതിനുള്ള കഴിവ് ഇല്ല. ഭക്ഷണത്തിലെ നാരുകൾ ആഗ്നേയഗ്രന്ഥിയിലേയും ആമാശയത്തിലേയും ദീപനരസങ്ങളുമായി പ്രതിപ്രവർത്തിക്കുന്നു. മനുഷ്യനിൽ ആഗ്നേയഗ്രന്ഥിയിലെ പ്രവർത്തനം മന്ദീഭവിപ്പിക്കാൻ ഭക്ഷണത്തിലെ നാരുകളക്കാവും. അമിലേസ് എന്ന എൻസൈമിൻ്റെ പ്രവർത്തനത്തെ നാരുകൾ സ്വാധീനിക്കുന്നുണ്ട്. ചില പോളിസാക്കറൈഡുകൾ ഭക്ഷണത്തിൻ്റെ നീക്കം സാവധാനമാക്കുന്നു. ഗുവാർ, ട്രാഗാകാന്ത്, പെക്റ്റിൻ എന്നിവ താരതമ്യേന ലഘുവായ സ്വാധീനമാണിക്കാര്യത്തിൽ ചെലുത്തുന്നത്.
കൊളസ്റ്റ്രോളിൻ്റെ ദഹനം
കൊളസ്റ്റ്രോളിൻ്റെ ദഹനത്തിലും അപചയത്തിലും കാര്യമായ സ്വാധിനം ചെലുത്താൽ ഡയറ്ററി ഫൈബറുകൾക്കാവും അതിൽ പ്രധാനപ്പെട്ട പ്രക്രിയകൾ താഴെപ്പറയുന്നവയാണ്.
നാരുകളും പൊണ്ണത്തടിയും
പൊണ്ണത്തടി കുറക്കാനാകും എന്നതാണ് ഭക്ഷണത്തിൽ നാരുകൾ ഉൾപ്പെടുത്തിയാലുള്ള ഒരു വലിയ ഗുണം. നാരുകളുടെ ഭൗതികവും രാസമൂലവുമായ പ്രത്യേകതകൾ കൊണ്ടാണ് ഇത് സാധ്യമാവുന്നത്. നാരുകൾ ഭക്ഷണത്തിൽ ഉണ്ടെങ്കിൽ വിശപ്പ് അടങ്ങിയതു പോലെയുള്ള തോന്നൽ നേരത്തേ തന്നെയുണ്ടാകുന്നു. ഇത് വയറും തലച്ചോറും തമ്മിലുള്ള വിശകലനബന്ധത്തിലൂടെ നിർണ്ണയിക്കപ്പെടുന്ന കാര്യമാണ്. വിശപ്പ് കെട്ടടങ്ങിയ തോന്നൽ ഉണ്ടാക്കുന്നതു മൂലം സാധാരണയായി കഴിക്കുന്നതിനേക്കാൾ കുറവ് കഴിക്കാൻ തോന്നുന്നത് ഒരു കാരണം. മറ്റൊരു കാരണം നാരുകൾ അന്നജവുമായി കൂടിക്കലർന്ന് കെട്ടുപിണഞ്ഞ് അവയെ ആഗിരണം ചെയ്യുന്നതിൽ നിന്ന് തടയുന്നു എന്നതാണ്. അക്കാരണത്താലും ശരീരത്തിലേക്ക് കൂടുതൽ ഗ്ലൂക്കോസ് ആഗിരണം ചെയ്യപ്പെടുന്നത് കുറയുകയും തന്മൂലം ഗ്ലൂക്കോസിൽ നിന്നുള്ള കൊഴുപ്പു നിർമ്മാണം കുറയുന്നതും പൊണ്ണത്തടി കുറക്കാൻ സഹായിക്കുന്നു. സ്ഥിരമായി നാരുകൾ ഉള്ള ഭക്ഷണം കഴിക്കുന്നവർക്ക് തടി വക്കാനുള്ള സാധ്യത വളരെ കുറവാണെന്നു കണ്ടെത്തിയിട്ടുണ്ട്. തടി കുറക്കാനായി ഫൈബർ സപ്ലിമെൻ്റുകൾ കഴിക്കുന്നവർക്ക് ദീർഘകാലം സപ്ലിമെൻ്റുകൾ കഴിക്കുന്നതു കൊണ്ട് തടി കുറയുന്നു എന്നു മാത്രമല്ല ഹൃദയത്തിൻ്റേയും വയറിൻ്റേയും ആരോഗ്യം വർദ്ധിച്ചതായും കാണപ്പെട്ടു. പല രാജ്യങ്ങളിലും നടത്തിയിട്ടുള്ള പഠനങ്ങളിൽ ഭക്ഷണത്തിലെ നാരുകൾ ശരീരത്തിലുണ്ടാക്കുന്ന നല്ല മാറ്റങ്ങളെ തിരിച്ചറിഞ്ഞിട്ടുണ്ട്. ഇന്ത്യയിലും ധാരാളം ഗവേഷണ പഠനങ്ങൾ ഭക്ഷണത്തിലെ നാരുകളെ പറ്റി നടത്തിയിട്ടുണ്ട്. നിരവധി അസുഖങ്ങൾ അവ ഇല്ലാതക്കുന്നു എന്നു ഗവേഷകർ തിരിച്ചറിഞ്ഞിട്ടുണ്ട്.
നാരുകളുടെ ഗുണങ്ങൾ
ഭക്ഷണത്തിൽ അധിക അളവിൽ നാരുകൾ ചേർക്കുന്നതു കൊണ്ട് താഴെപ്പറയുന്ന ഗുണങ്ങൾ ലഭിക്കുന്നു
റഫറൻസുകൾ
വർഗ്ഗം:പോഷണം
ടി. വേണുഗോപാലൻ
യൗവനംhttps://www.facebook.com/svssonline/posts/1286853711356179:0
പൊന്നാനിക്കടത്ത് ഈശ്വരമംഗലത്തു ജനിച്ച വേണുഗോപാലൻ തൃശ്ശൂർ കേരളവർമ കോളേജിൽനിന്നാണ് ബിരുദമെടുത്തത്. 1952-ൽ മാതൃഭൂമിയിൽ സബ് എഡിറ്ററായി ചേർന്നു. ജോലിയിലിരിക്കെ മദിരാശിയിൽ പത്രപ്രവർത്തന ഡിപ്ലോമ കോഴ്‌സിനു ചേർന്നു.
പത്രപ്രവർത്തനം
ന്യൂസ് ഡസ്‌കിലാണ് ഏതാണ്ട് മുഴുവൻകാലം പ്രവർത്തിച്ചത്. വാർത്തയുടെ എഡിറ്റിങ്ങ്, പേജ് രൂപകല്പന, മുഖപ്രസംഗരചന തുടങ്ങിയ കാര്യങ്ങളിലാണ് അദ്ദേഹം കൂടുതൽ ശ്രദ്ധ ചെലുത്തിയിരുന്നത്. റിപ്പോർട്ടർ ആകാൻ അദ്ദേഹം ഒട്ടും താല്പര്യമെടുത്തിരുന്നില്ല. അക്കാലത്ത് മിക്ക പത്രങ്ങളും, നേതാക്കളുടെ പ്രസംഗം കേട്ടെഴുതി മുഴുവൻ രൂപത്തിൽ പ്രസിദ്ധപ്പെടുത്തുക എന്നതായിരുന്നു പത്രറിപ്പോർട്ടിങ്ങിനു നൽകിയിരുന്ന അർത്ഥം. ആ രീതിയോട് ആഭിമുഖ്യം ഇല്ലാതിരുന്നതുകൊണ്ടുകൂടിയാണ് വേണുഗോപാലൻ റിപ്പോർട്ടറാകാൻ താല്പര്യമെടുക്കാതിരുന്നത്.
പേജ് ഡിസൈനിങ്ങിൽ അദ്ദേഹം കൊണ്ടുവന്ന പരിഷ്‌കാരങ്ങൾ പലതും കാലത്തിനു വളരെ മുമ്പേ ആയിരുന്നു. ഇന്ദിരാഗാന്ധിയുടെ വധം, അദ്ദേഹം പ്രവർത്തിച്ചിരുന്ന മാതൃഭൂമിയുടെ തിരുവനന്തപുരം യൂണിറ്റിൽ പ്രസിദ്ധപ്പെടുത്തിയത് ഏറെ പുതുമയും ആകർഷണീയതയും ഉള്ള ഡിസൈനോടെ ആയിരുന്നു. ന്യൂഡൽഹിയിലെ ഇന്ദിരാഗാന്ധി മ്യൂസിയത്തിൽ അവരുടെ മരണവാർത്ത പ്രസിദ്ധപ്പെടുത്തിയ പത്രങ്ങളുടെ ഒന്നാം പേജ് പ്രദർശിപ്പിച്ച കൂട്ടത്തിൽ മാതൃഭൂമിയുടെ ഈ ഒന്നാം പേജും ഉണ്ട്. മാതൃഭൂമിയിൽ ഫോട്ടോ ജേണലിസത്തിന്റെയും സുവർണകാലമായിരുന്നു വേണുഗോപാലൻ ന്യൂസ് എഡിറ്ററായിരുന്ന നാളുകൾ. തിരുവനന്തപുരം മാതൃഭൂമി പ്രസ്സിലെ ആധുനിക സൗകര്യങ്ങളും അച്ചടിയിലെ നിറഭംഗിയും വലിപ്പമേറിയ കളർചിത്രങ്ങളും ഉപയോഗിച്ച് പത്ര ലേഔട്ടിൽ അദ്ദേഹം അത്ഭുതങ്ങൾ സൃഷ്ടിച്ചിരുന്നു.
ട്രേഡ് യൂണിയൻ രംഗം
പ്രൊഫഷനൽ ജേണലിസത്തിൽ മുഴുവൻ സമയം മുഴുകുമ്പോഴും പത്രപ്രവർത്തകരുടെ അവകാശങ്ങൾ സംരക്ഷിക്കുന്നതിനും അവരുടെ സംഘടനാശേഷി വർദ്ധിപ്പിക്കുന്നതിനും ഉള്ള പ്രവർത്തനങ്ങൾക്കു പ്രാധാന്യം നൽകിയിരുന്നു വേണുഗോപാലൻ. മൂന്നു തവണ അദ്ദേഹം കേരള പത്രപ്രവർത്തക യൂണിയന്റെ ജനറൽ സിക്രട്ടറിയായിരുന്നിട്ടുണ്ട്്. ട്രേഡ് യൂണിയൻ എന്നാൽ അവകാശങ്ങൾ ചോദിക്കൽ മാത്രമാണ് എന്ന വിശ്വാസം പുലർത്തിയിരുന്നില്ല വേണുഗോപാലൻ. സംസ്ഥാനത്ത് ഉടനീളം പത്രപ്രവർത്തകർക്കു തൊഴിൽ പരിശീലനം നൽകുന്നതിന് ന്യൂസ് ക്രാഫ്റ്റ് എന്ന ഉപസംഘടനയ്ക്കു രൂപം നൽകിയത് അദ്ദേഹം യൂണിയൻ സിക്രട്ടറി ആയിരുന്നപ്പോഴാണ്. ഇതാണ് പിന്നീട് കേരള പ്രസ് അക്കാദമി(2015 മുതൽ കേരള മീഡിയ അക്കാദമി)യുടെ രൂപവൽക്കരണത്തിലേക്കു നയിച്ചത്. പത്രപ്രവർത്തകൻ എന്ന മുഖപ്രസിദ്ധീകരണം യൂണിയൻ ആരംഭിച്ചത് വേണുഗോപാലൻ ഭാരവാഹിത്വം വഹിച്ച വർഷമാണ്. യൂണിയൻ അക്കാലത്ത് ഒരു പുസ്തകപ്രസാധന വിഭാഗത്തിന് രൂപം നൽകിയെങ്കിലും അതു പിൽക്കാലത്ത് നിലനിന്നില്ല.
ഗ്രന്ഥരചന
ടി.വേണുഗോപാലന്റെ ഏറ്റവും ശ്രദ്ധേയമായ സംഭാവന സ്വദേശാഭിമാനി രാമകൃഷ്ണപിള്ളയുടെ ഒരു സമഗ്ര ജീവചരിത്രഗ്രന്ഥം ആണ്. 850ലേറെ പേജുകളുള്ള സ്വദേശാഭിമാനി രാജദ്രോഹിയായ രാജ്യസ്‌നേഹി എന്ന കൃതി അദ്ദേഹം രചിച്ചത് അനേകവർഷം നീണ്ട ഗവേഷണത്തിലൂടെയാണ്. ഉദ്യോഗകാലാവധി തീരുംമുമ്പ് മാതൃഭൂമിയിൽനിന്ന് സ്വയംവിരമിച്ചാണ് അദ്ദേഹം ഇതു ചെയ്തത്. രാമകൃഷ്ണപിള്ളയെക്കുറിച്ചു രചിക്കപ്പെട്ട ഏറ്റവും സമഗ്രമായ ജീവചരിത്രകൃതിയാണ് ഇത്.
പത്രപ്രവർത്തകർക്ക് തൊഴിൽപരമായ അറിവ് നൽകുന്നതിനു വേണ്ടി അദ്ദേഹവും അക്കാലത്ത് മലയാള മനോരമ ന്യൂസ് എഡിറ്ററായിരുന്ന തോമസ് ജേക്കബ്ബും ചേർന്നു രചിച്ച നാട്ടുവിശേഷം, ഡോ.സുകുമാർ അഴീക്കോടിന്റെ കൃതികളെ വിമർശിക്കുന്ന പ്രഭാഷകന്റെ വിമർശനസാഹിത്യത്തിലൂടെ എന്നിവയുമാണ് വേണുഗോപാലന്റെ മറ്റു രചനകൾ.
മറ്റു ചുമതലകൾ
പുസ്തകരചന പൂർത്തിയാക്കിയ ശേഷം വേണുഗോപാലൻ മാധ്യമം പത്രത്തിന്റെ എഡിറ്റോറിയൽ കൺസൾട്ടന്റ് ആയും മംഗളം പത്രത്തിന്റെ കോഴിക്കോട്ടെ റസിഡന്റ് ആയും തൃശ്ശൂരിലെ എക്‌സ്പ്രസ് പത്രത്തിന്റെ അസോസിയേറ്റ് എഡിറ്റർ ആയും പ്രവർത്തിച്ചിട്ടുണ്ട്. ഏഷ്യാനെറ്റ്് ചാനലിന്റെ ആരംഭകാലത്ത് പത്രവിശേഷം എന്ന മാധ്യമവിമർശന പംക്തി ബി.ആർ.പി.ഭാസ്‌കർക്കൊപ്പം അവതരിപ്പിച്ചു. കലിക്കറ്റ് പ്രസ് ക്ലബ്ബിന്റെ കീഴിലുള്ള ഇൻസ്റ്റിറ്റ്യൂട്ട് ഒഫ് കമ്യൂണിക്കേഷൻ ആന്റ്് ജേണലിസത്തിന്റെ സ്ഥാപക ഡയറക്റ്ററും ആണ് അദ്ദേഹം.
പുരസ്‌കാരം
2012 ആഗസ്ത് മൂന്നിന് കോഴിക്കോട്ട് അന്തരിച്ചു.
അവലംബം പുറത്തേക്കുള്ള ലിങ്കുകൾ
ടി.വേണുഗോപാലൻ- വിദ്യാധിരാജ സേവാസമിതി സൈറ്റിലെ ലേഖനം https://www.facebook.com/svssonline/posts/1286853711356179:0
കുലപതിയും കാമുകനും- മീഡിയ മാഗസീൻ ലേഖനം
ചരമവാർത്ത ജന്മഭൂമിയിൽ http://www.janmabhumidaily.com/news67897
http://www.mathrubhumi.com/online/malayalam/news/story/810507/2011-02-27/kerala http://images.mathrubhumi.com/pdf/venukurup.pdf http://kabeena1.blogspot.in/2012/08/tvenukurup-k-beena.html Article published in Samakaleena Malayalam on 17 Aug. 2012 (PDF)
ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ്, വിജയ്പൂർ
ഇന്ത്യൻ സംസ്ഥാനമായ ജമ്മു കാശ്മീരിലെ ജമ്മു ഡിവിഷനിലെ സാംബ ജില്ലയിലെ വിജയ്പൂർ ടൗണിലുള്ള ദേശീയ പ്രാധാന്യമുള്ള ഒരു പൊതു സ്ഥാപനമാണ് ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ്, വിജയ്പൂർ, ജമ്മു (എയിംസ് വിജയ്പൂർ). ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിൽ (എയിംസ്) ഉൾപ്പെടുന്ന ഇതിൽ ഒരു പബ്ലിക് മെഡിക്കൽ സ്കൂളും ആശുപത്രിയും ഉണ്ട്. 2019 ഫെബ്രുവരി 3 ന് പ്രധാനമന്ത്രി നരേന്ദ്ര മോദി ഇൻസ്റ്റിറ്റ്യൂട്ടിന് തറക്കല്ലിട്ടു.
അക്കാദമിക്
2020-21 അധ്യയന വർഷത്തിൽ പ്രവർത്തനക്ഷമമാകുന്ന നാല് എയിംസുകളിലൊന്നായ ഇത് 50 എംബിബിഎസ് വിദ്യാർത്ഥികളുടെ ആദ്യ ബാച്ചിൽ പ്രവർത്തനക്ഷമമായി. 2021-22 അധ്യയന വർഷത്തിൽ 62 എംബിബിഎസ് വിദ്യാർത്ഥികളെ ഉൾപ്പെടുത്തി സീറ്റുകളുടെ ശേഷി വർധിപ്പിച്ചു.
അവലംബം
വർഗ്ഗം:ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ്
പെൻഗ്വിൻ (ചലച്ചിത്രം)
കീർത്തി സുരേഷിനെ കേന്ദ്ര കഥാപാത്രമാക്കി ഈശ്വർ കാർത്തിക് സംവിധാനം ചെയ്ത് 2020-ൽ പ്രദർശനത്തിനെത്തുന്ന ഒരു സൈക്കോളജിക്കൽ-ത്രില്ലർ ചലച്ചിത്രമാണ് പെൻഗ്വിൻ.കാർത്തിക് സുബ്ബരാജിൻറെ ഉടമസ്ഥതയിലുള്ള സ്റ്റോൺ ബഞ്ച് ഫിലിംസ് നിർമിക്കുന്ന ചിത്രത്തിൽ മദംപട്ടി രംഗരാജ്, ലിംഗ എന്നിവരും പ്രധാന കഥാപാത്രങ്ങളെ അവതരിപ്പിക്കുന്നു .ചിത്രത്തിൻറ്റെ ഛായാഗ്രഹണം കാർത്തിക് പളനിയും ചിത്രസംയോജനം അനിൽ കൃഷും നിർവഹിക്കുന്നു.സന്തോഷ് നാരായണനാണ് ചിത്രത്തിന്റെ സംഗീത സംവിധാനം കൈകാര്യം ചെയ്തത്.2020 ജൂൺ 19ന് ആമസോൺ പ്രൈം വിഡിയോയിൽ മാത്രമായാണ് ചിത്രം റിലീസ് ചെയ്യപ്പെടുക.തമിഴിലും തെലുങ്കിലും മലയാളത്തിൽ മൊഴി മാറ്റ ചിത്രമായും റിലീസ് ചെയ്യും.
അവലംബം
വർഗ്ഗം:2020-ൽ പുറത്തിറങ്ങിയ ചലച്ചിത്രങ്ങൾ
ദ കളർ പർപ്പിൾ
1982 ൽ നാഷണൽ ബുക്ക് അവാർഡും പുലിതിസർ പുരസ്കാരവും ലഭിച്ച ദ കളർ പർപ്പിൾ (The Color Purple) അമേരിക്കൻ എഴുത്തുകാരിയായ ആലിസ് വോക്കറി ന്റെ പ്രസിദ്ധമായ നോവലാണ്. . കത്തുകളുടെ രൂപത്തിലെഴുതിയ ഈ നോവൽ പിന്നീട് ചലചിത്രമായി പുറത്തിറങ്ങി.
ജോർജിയ യുടെ ഗ്രാമപ്രദേശങ്ങളുടെ പശ്ചാത്തലത്തിൽ എഴുതപ്പെട്ട ഈ നോവൽ 1930 കളിലെ തെക്കേഅമേരിക്കയിടെ ആഫ്രിക്കകാരായ സ്ത്രീകളുടെ ജീവിതം ചിത്രീകരിക്കുന്നു. 1930 കളിലെ ആഫ്രോഅമേരിക്കൻ സ്ത്രീകളുടെ ദയനീയമായ ജീവിതം തുറന്നെഴുതിയതിനാൽ ഒരുപാടുതവണ നിരോധിക്കപ്പെട്ടതും അമേരിക്കൻ ലൈബ്രറി അസ്സോസിയേഷന്റെ 2000-2009 ലെ ഏറ്റവും കൂടുതൽ വെല്ലുവിളി നേരിട്ട 100 പുസ്തകങ്ങളുടെ പട്ടികയിൽ 17 ാം സ്ഥാനം ലഭിച്ചതുമായ നോവലാണിത്.
കഥാസംഗ്രഹം
തന്റെ 12 വയസ്സായ സഹോദരി നെറ്റിയെ മിസ്റ്റർ എന്നുമാത്രം അറിയപ്പെട്ട ഒരാൾക്ക് വിവാഹം കഴിക്കാൻ താല്പര്യമുണ്ടെന്ന് അവർ അറിയുന്നു. എന്നാൽ അൽഫോൺസോ ഇതിനെ എതിർക്കുകയും പകരം സീലിയെ അയാൾക്ക് വിവാഹം ചെയ്തുകൊടുക്കാൻ തീരുമാനിക്കുകയും ചെയ്യുന്നു. തന്റെ കുട്ടികൾക്കൊരമ്മയും വീടുനോക്കാൻ ഒരു വേലക്കാരിയേയും മാത്രമാവശ്യമായിരുന്ന മിസ്റ്ററും അയാളുടെ കുട്ടികളും സീലിയോട് വളരെ മോശമായാണ് പെരുമാറിയിരുന്നത്. പക്ഷേ സീലി ആഭാസനായ മിസ്റ്ററിനേയും വഷളായ കുട്ടികളേയും നിയന്ത്രിച്ച് തന്റെ വരുതിയിൽ വരുത്തുന്നു.
പുറത്തേക്കുള്ള കണ്ണികൾ
വർഗ്ഗം:20-ആം നൂറ്റാണ്ടിലെ നോവലുകൾ
തോട്ട്സ് ഓഫ് ദി പാസ്റ്റ്
ഇംഗ്ലീഷ് പ്രീ-റാഫലൈറ്റ് ആർട്ടിസ്റ്റ് ജോൺ റോഡാം സ്പെൻസർ സ്റ്റാൻ‌ഹോപ്പ് വരച്ച ക്യാൻവാസിലെ ഒരു ഓയിൽ പെയിന്റിംഗാണ് തോട്ട്സ് ഓഫ് ദി പാസ്റ്റ്. 1859-ൽ ആദ്യമായി പ്രദർശിപ്പിച്ച ചിത്രം ഇപ്പോൾ ടേറ്റ് ബ്രിട്ടനിൽ സംരക്ഷിച്ചിരിക്കുന്നു.
ചരിത്രം
വിക്ടോറിയൻ കാലഘട്ടത്തിലെ ഒരു വിഷയം കാണിച്ചുകൊണ്ട് ഈ പെയിന്റിംഗ്, ഒരു വേശ്യയെ ചിത്രീകരിച്ച് അവളുടെ ജീവിതത്തെക്കുറിച്ച് അനുതപിക്കുന്നതായി കണ്ണുകൾ കൊണ്ടോ മനസ്സുകൊണ്ടോ ദർശിക്കുന്നു. തോട്ട്സ് ഓഫ് ദ പാസ്റ്റ്, റോസെറ്റിയുടെ ഫൗണ്ട് (1855) തുടങ്ങിയ ചിത്രങ്ങൾ പരിഷ്കൃതമായ ഗാലറിയിൽ പോകുന്ന പൊതുജനങ്ങൾക്ക് സാമൂഹിക പ്രശ്‌നങ്ങളോട് അനുഭാവം പുലർത്താൻ സുരക്ഷിതമായ അകലത്തിൽ നിന്ന് അനുവദിച്ചു. വില്യം ഹോൾമാൻ ഹണ്ടിന്റെ ദി അവേക്കെനിങ് കോൺഷ്യസ്നെസ് (1854), വിവാഹിതനായ ഒരു പുരുഷനെയും യജമാനത്തിയെയും ചിത്രീകരിക്കുന്നു. ഇത് വിക്ടോറിയൻ കുടുംബജീവിതത്തിന് ഭീഷണിയാണെന്ന് കരുതപ്പെടുന്നു.
റോസെറ്റിയുടെ ഉടമസ്ഥതയിലുള്ള ഒരു സ്റ്റുഡിയോയിൽ സ്റ്റാൻ‌ഹോപ്പ് തോട്ട്സ് ഓഫ് ദി പാസ്റ്റ് വരച്ചു. അദ്ദേഹത്തിന്റെ മാതൃക തിരിച്ചറിയാൻ കഴിയുന്ന പ്രീ-റാഫെലൈറ്റ് ആണെങ്കിലും അദ്ദേഹത്തിന്റെ ചിത്രകലയുടെ പശ്ചാത്തലം അദ്ദേഹത്തിന്റെ വ്യക്തിപരവും കലാപരവുമായ ശൈലിയിൽ സൂചന നൽകുന്നുണ്ടെങ്കിലും അത് ഇനിയും പുറത്തുവന്നിട്ടില്ല. പ്രീ-റാഫലൈറ്റ് ബ്രദർഹുഡിനേക്കാൾ നദിയും ബോട്ടുകളും പാലവും റോയൽ അക്കാദമിയിലെ പരമ്പരാഗത ശൈലിക്ക് കടപ്പെട്ടിരിക്കുന്നു.
കൊല്ലം ഭൂമിശാസ്ത്രം
അവലംബം
വർഗ്ഗം:കൊല്ലത്തിന്റെ ഭൂമിശാസ്ത്രം
ഓട്ടിലിയ ആഡൽബർഗ്
ഈവ ഓട്ടിലിയ ആഡൽബർഗ് (6 ഡിസംബർ 1855 - 19 മാർച്ച് 1936) കുട്ടികളുടെ സ്വീഡിഷ് പുസ്തക ചിത്രകാരി, എഴുത്തുകാരി, ലേയ്സ് നിർമ്മാണത്തിനായി ഒരു സ്കൂൾ സ്ഥാപക എന്നീ നിലകളിൽ പ്രവർത്തിച്ചിരുന്നു. 2000-ൽ ഒരു സാഹിത്യ അവാർഡ് ആയ ഓട്ടിലിയ ആഡൽബോർഗ് പ്രൈസ്, അവരുടെ ബഹുമാനാർത്ഥം നടപ്പിലാക്കപ്പെട്ടു. ഗാഗ്നെഫ് മുനിസിപ്പാലിറ്റിയിൽ ഓട്ടിലിയ ആഡൽബർഗ് മ്യൂസിയം പ്രവർത്തിക്കുന്നു.
ശാസ്താവ്, കരിവേടൻ തെയ്യങ്ങൾ
ശാസ്താവ്:
ഓട്ടിലിയ ആഡൽബർഗ്
കുടുംബവും വിദ്യാഭ്യാസവും
ബ്രോർ ജേക്കബ് അഡെൽബർഗിന്റെയും ഹെഡ്‌വിഗ് കത്താരിന അഫ് ഉഹറിന്റെയും മകൾ ആയി സ്വീഡനിലെ കാൾസ്‌ക്രോണയിലാണ് ഓട്ടിലിയ ജനിച്ചത്. സ്വീഡിഷ് ആർമി ക്യാപ്റ്റനായ എറിക് ഓട്ടോ ബോർഗിന്റെ (1741-1787) ചെറുമകളായിരുന്നു അവർ. സ്വീഡനിലെ രാജാവ് ഗുസ്താവസ് മൂന്നാമൻ അഡെൽബർഗ് എന്ന കുടുംബനാമത്തിൽ അദ്ദേഹത്തെ ഉൾപ്പെടുത്തി. അവളുടെ സഹോദരി ഗെർ‌ട്രൂഡ് ഒരു വനിതാ അവകാശ പ്രവർത്തകയായിരുന്നു. സഹോദരി മരിയ അഡൽ‌ബോർഗും ഒരു കലാകാരിയായിരുന്നു.
ശാസ്താവ്, കരിവേടൻ തെയ്യങ്ങൾ
നരിക്കോട് നടുവലത്ത് ശ്രീശാസ്താക്ഷേത്രത്തിൽ മാത്രം കെട്ടിയാടുന്ന ഒരു തെയ്യമാണ്‌ ശാസ്താവ്.വനശാസ്താവിന്റെ തെയ്യരൂപമാണ് ഇത്.ശാന്തഭാവത്തിലെങ്കിലും കാക്കയെപോലെ കറുത്തവനും പതുക്കെ നടക്കുന്നുവനും ഹരിതവർണ്ണത്താൽ അലങ്കരിക്കപ്പെട്ടവനും പീലിമുടി അണിഞ്ഞിരിക്കുന്നവനുമായ ശിവാംശ സംഭവനായ ദേവനെ ഇന്ദ്രദിദേവകൾക്ക് പോലും ഭയമായിരുന്നു എന്ന് പറയപ്പെടുന്നു... വൈദ്യനാഥനെന്നു അറിയപ്പെടുന്നു .ആകാരത്തിലും ചടങ്ങുകളിലും വേട്ടക്കൊരുമകനോട്‌ സാമ്യമുണ്ട്.കുടകിൽ ജോലിക്ക് പോയ കുന്നുമ്മൽ കാരണവരുടെ കൂടെ അദ്ദേഹത്തിന്റെ തറവാട്ടിലേക്ക് എഴുന്നെള്ളി എന്നാണു ഐതിഹ്യം.കയ്യിലുള്ള സമ്പാദ്യവുമായി നാട്ടിലേക്ക് തിരിച്ച കുന്നുമ്മൽ കാരണവരെ കള്ളന്മാർ ആക്രമിക്കാൻ വന്നുവെന്നും ഓടി ചെന്നത് ഒരു ഭയങ്കരമായ ഒഴുക്കുള്ള നദിക്കരയിലാണ് എന്നും ഒരു വശത്ത് ഒഴുക്കുള്ള പുഴയും മറുവശത്ത് കള്ളന്മാരുമായി രക്ഷപെടാൻ ഒരു മാർഗവുമില്ലത്തപ്പോൾ അദ്ദേഹം കുടകില് വച്ച് ആരാധിച്ചു കൊണ്ടിരുന്ന വനശാസ്താവിനെ വിളിച്ചു കരഞ്ഞപ്പോൾ കുതിരപ്പുറത്തെറി യോദ്ധാവിന്റെ ഭാവത്തിൽ വന്നു ശാസ്താവ് അദ്ദേഹത്തെ രക്ഷിച്ചുവെന്നും ഐതിഹ്യം പറയുന്നു.അദ്ദേഹത്തിന്റെ വെള്ളോലമേൽക്കുട ആധാരമായി കൂടെയുണ്ടായിരുന്ന തോഴനായ കരിവേടനോപ്പം നടുവലത്ത് തറവാട്ടിന്റെ കന്നികൊട്ടിലിൽ ദൈവം സ്ഥാനമുറപ്പിച്ചു.പിന്നീട് ക്ഷേത്രം നിർമ്മിക്കപ്പെടുകയും തെയ്യം കെട്ടി ആരാധിക്കപ്പെടുകയും ചെയ്തു.
കരിവേടൻ:
ഓട്ടിലിയ ആഡൽബർഗ്
കുടുംബവും വിദ്യാഭ്യാസവും
റോയൽ അക്കാദമി ഓഫ് ആർട്ട്സിൽ (1878-1884) ഡ്രോയിംഗിലും പഠനത്തിലും അവർ ആദ്യകാല കഴിവുകൾ തെളിയിച്ചു. പിന്നീട് അവർ നെതർലാന്റ്സ് (1898), ഇറ്റലി (1901), ഫ്രാൻസ് എന്നിവിടങ്ങളിലേക്കുള്ള യാത്രകളിലൂടെ കലാ വിദ്യാഭ്യാസം വളർത്തി.
ശാസ്താവ്, കരിവേടൻ തെയ്യങ്ങൾ
"ആദിചെറുത്തണ്ടർ വാഴുന്ന കാലത്ത് അൻപിനാൽ വന്നൊരു ചെട്ടിയ വീടെക്ക് കീർത്തിയിൽ നല്ലൊരു പള്ളക്കീൽ ഇല്ലത്ത് നിശ്ചയമായുറപ്പിച്ചാൻ കാലിയാനവിടെയും കാലിയും മേച്ചു വനത്തിൽ നടക്കുമ്പോൾ ആലിൻ തണൽ കണ്ടിരുന്നാന പൊൻമകൻ ആക്കം പെരുതായി അടിച്ചകാറ്റിന്നു ആൽകൊമ്പ് പൊട്ടിമരിച്ചാനല്ലോ മകൻ ആജ്ഞയുന്നിട്ടവർ പാടിനല്ലമായ്ക്കുന്നിൽ മേവും ആത്മപാരിതിൽ പുകൾപെറ്റ കരിവേടൻ ദൈവമെന്നു തൊഴുന്നേൻ" എന്ന് തോറ്റം പാട്ടിൽ വിവരിക്കുന്ന ദേവനാണ് കരിവേടൻ. വൈഷ്ണവാംശ സങ്കൽപ്പമൂർത്തിയായ കരിവേടൻ (മുച്ചിലോട്ടു കാവുകളിലും മറ്റും കരിവേടൻ എന്ന പേരിൽ മറ്റൊരു ശൈവംശമൂർത്തിയും ആരാധിക്കപ്പെടുന്നുണ്ട്) ശാസ്താവിന്റെ ഉറ്റ തോഴനാണെന്നു വിശ്വസിക്കപ്പെടുന്നു.ഒന്ന് കിട്ടിയാൽ രണ്ടെന്നും രണ്ടുകിട്ടിയാൽ ഓരോന്നെന്നും വീതിച്ചുകൊള്ളാമെന്നുള്ള തെയ്യത്തിന്റെ തിരുമൊഴി ശാസ്താവുമായുള്ള  സുഹൃത്ത്‌ ബന്ധത്തിന്റെ  ആഴത്തെ വ്യക്തമാക്കുന്നു.
ഓട്ടിലിയ ആഡൽബർഗ്
അവലംബം
വർഗ്ഗം:1855-ൽ ജനിച്ചവർ വർഗ്ഗം:1936-ൽ മരിച്ചവർ വർഗ്ഗം:സ്വീഡിഷ് ബാലകഥാകൃത്തുകൾ
ശാസ്താവ്, കരിവേടൻ തെയ്യങ്ങൾ
തണ്ണിനമൃത് എന്നറിയപ്പെടുന്ന(കാരയപ്പം) നൈവേദ്യമാണ് രണ്ടു ദൈവങ്ങൾക്കുമുള്ള ഇഷ്ടവഴിപാട്.വർഷത്തിൽ നടക്കുന്ന കളിയാട്ടം കൂടാതെ ഒറ്റതിറവെള്ളാട്ടഉത്സവത്തിൽ ഉച്ചവെള്ളാട്ടം കരിവേടനും (വെള്ളാട്ടം മാത്രം കെട്ടിയാടും.തെയ്യമില്ല)തിറ(തെയ്യം മാത്രം.വെള്ളാട്ടമില്ല) ശാസ്താവിനുമായി വീതിക്കപ്പെടുന്നു.ശൈവവൈഷ്ണവ സങ്കൽപ്പത്തിലുള്ള തെയ്യങ്ങൾ ആണെങ്കിലും നൈവേദ്യവും പൂജയും ഒന്നെന്നഭാവത്തിൽ ചെയ്യുന്നു.'
വർഗ്ഗം:തെയ്യങ്ങൾ
സൗത്ത് പസഡെന
സൗത്ത് പസഡെന, അമേരിക്കൻ ഐക്യനാടുകളിലെ കാലിഫോർണിയയിൽ, ലോസ് ഏഞ്ചലസ് കൗണ്ടിയിൽ ഒരു നഗരമാണ്. 2000 ലെ സെൻസസ് പ്രകാരം 24,292 ആയിരുന്ന ഈ നഗരത്തിലെ ജനസംഖ്യ 2010 ലെ യു.എസ്. സെൻസസ് പ്രകാരം 25,619 ആയി വർദ്ധിച്ചിരുന്നു. പടിഞ്ഞാറൻ സാൻ ഗബ്രിയേൽ താഴ്വരയിലാണ് ഇത് സ്ഥിതി ചെയ്യുന്നത്. 3.42 ചതുരശ്ര കിലോമീറ്റർ വിസ്തൃതിയുള്ള ഈ നഗരം ഒരിക്കൽ ഇതിന്റെ ഭാഗമായിരുന്നതും വലിയ നഗരവുമായ പസഡെനയ്ക്കും ലോസ് ആഞ്ചലസ് മെട്രോപ്പോളിസിനും ഇടയിലായാണു സ്ഥിതി ചെയ്യുന്നത്.
ചരിത്രം
സൗത്ത് പസഡെനയിലെയും ചുറ്റുപാടുമുള്ള പ്രദേശങ്ങളിലേയും യഥാർത്ഥ നിവാസികൾ തോങ്ക്വ നേഷന്റെ (ഷോഷോൺ ഭാഷാ സമൂഹത്തിന്റെ ഭാഗം) ഒരു ശാഖയായിരുന്നതും ലോസ് ആഞ്ചലസ് തടത്തിലെ അധിവാസികളുമായിരുന്ന തദ്ദേശീയ ഹാഹമോഗ്- നാ ഗോത്രത്തിലെ അംഗങ്ങളായിരുന്നു.
അവലംബം
വർഗ്ഗം:കാലിഫോർണിയയിലെ നഗരങ്ങൾ
ബാഹാ കാലിഫോർണിയ
ബഹാ കാലിഫോർണിയ  ( /ˈbaxa kaliˈfornja/ (help·info), (ഇംഗ്ലീഷ്: നിമ്ന കാലിഫോർണിയ), ഔദ്ദ്യോഗികമായി, “ഫ്രീ ആൻറ് സോവറിൻ സ്റ്റേറ്റ് ഓഫ് ബഹാ കാലിഫോർണിയ” (സ്പാനീഷ്: എസ്റ്റാഡൊ ലിബ്രെ വൈ സോബെറാനൊ ഡെ ബജ കാലിഫോർണിയ), മെക്സിക്കോയിലെ ഒരു സംസ്ഥാനമാണ്. മെക്സിക്കോയിലെ 31 സംസ്ഥാനങ്ങളിൽ ഏറ്റവും വടക്കുള്ളതും ഏറ്റവും പടിഞ്ഞാറുള്ളതുമായ സംസ്ഥാനമാണിത്. 1953 ൽ സംസ്ഥാന പദവി ലഭിക്കുന്നതിനു മുമ്പ്, ഈ മേഖല “നോർത്ത് ടെറിറ്ററി ഓഫ് ബഹാ കാലിഫോർണിയ” (എൽ ടെറിറ്റോറിയോ നോർട്ടെ ഡെ ബഹാ കാലിഫോർണിയ) എന്നറിയപ്പെട്ടിരുന്നു. ഈ സംസ്ഥാനത്തിൻറെ ആകെ വിസ്തൃതി 70,113 ചതുരശ്ര കിലോമീറ്റർ (27,071 ചതുരശ്ര മൈൽ) ആണ്. പ്രധാനകരയുടെ പടിഞ്ഞാറു വശം പസഫിക് മഹാസമുദ്രവും കിഴക്ക് മെക്സിക്കോയിലെ സൊനോറ സംസ്ഥാനം, യു.എസ് സംസ്ഥാനമായ അരിസോണ, ഗൾഫ് ഓഫ് കാലിഫോർണിയ (സീ ഓഫ് കോർട്ടെസ്) എന്നിവയാണ് അതിരുകളായി വരുന്നത്. തെക്കുവശം മെക്സിക്കോയിലെതന്നെ “ബഹ കാലിഫോർണിയ സർ” സംസ്ഥാനവും വടക്കൻ അതിർത്തി അമേരിക്കൻ ഐക്യനാടുകളുടെ സംസ്ഥാനമായ കാലിഫോർണിയയുമാണ്.
ഈ മെക്സിക്കൻ സംസ്ഥാനത്തെ ആകെ ജനസംഖ്യ 2009 ജൂണിൽ കണക്കുകൂട്ടിയതു പ്രകാരം 3,165,776 ആയരുന്നു. സംസ്ഥാനത്തെ 75 ശതമാനത്തിലധികം ജനങ്ങളും സംസ്ഥാനതലസ്ഥാനമായ മെക്സിക്കാലി, എൻസനാഡ, ടിജൂവാന എന്നീ പട്ടണങ്ങളിലായാണ് വസിക്കുന്നത്. സംസ്ഥാനത്തെ മറ്റു പ്രധാന പട്ടണങ്ങൾ, സാൻ ഫെലിപെ, റൊസാറിട്ടൊ, ടെക്കേറ്റ് എന്നിവയാണ്. ഈ സംസ്ഥാനത്തെ ജനസംഖ്യ യൂറോപ്യൻ അമേരിന്ത്യൻ കലർപ്പു വർഗ്ഗമായ “മെസ്റ്റിസോസ്" വിഭാഗക്കാരാണ്. കൂടുതൽ ജനങ്ങളും മെക്സിക്കോയുടെ മറ്റുഭാഗങ്ങളിൽ നിന്നും, പ്രത്യേകിച്ച് വടക്കൻ മേഖലകളിൽനിന്നു കുടിയേറിയവരാണ്. ഒരു വലിയ വിഭാഗം ജനങ്ങൾ യൂറോപ്യൻ പിന്തുടർച്ചയുള്ളവരാണ്. കിഴക്കൻ ഏഷ്യൻ രാജ്യങ്ങളിൽ നിന്നുള്ളവരും മദ്ധ്യ പൂർവ്വ ദേശങ്ങളിൽനിന്നുള്ളവരും തദ്ദേശീയ വംശജരുമാണ് മറ്റു വിഭാഗക്കാർ. ഇതുകൂടാതെ സാൻറിയാഗോ നഗരത്തിനു സമീപമായതിനാലും സാൻറിയാഗോ നഗരത്തിലെ അപേക്ഷിച്ചു ജീവിതച്ചെലവു കുറവായതിനാലും അമേരിക്കൻ ഐക്യനാടുകളിൽനിന്നുള്ള ഒരു വലിയ വിഭാഗ ജനങ്ങളും, മദ്ധ്യ അമേരിക്കയിൽ നിന്നുള്ള വിഭാഗങ്ങളും ഇവിടെ കുടിയേറിയിട്ടുണ്ട്. ഉന്നതജീവിത നിലവാരവും മെക്സിക്കോയിലെയും മറ്റു ലാറ്റിൻ അമേരിക്കൻ രാജ്യങ്ങളിലേയുംകാൾ ഉയർന്ന കൂലിയും അഭിലഷിച്ചാണ് അധികംപേരും ബഹാ കാലിഫോർണിയയിലേയ്ക്കു നീങ്ങുന്നത്.
ഭൂവിസ്തൃതി കണക്കാക്കിയാൽ ബഹ കാലിഫോർണിയ മെക്സിക്കോയിലെ പന്ത്രണ്ടാമത്തെ വലിയ സംസ്ഥാനമാണ്. ഈ സംസ്ഥാനത്തിൻറെ ഭൂപ്രകൃതി, ബീച്ചുകളും വനങ്ങളും മരുഭൂമികളും ഇടകലർന്നതാണ്. സംസ്ഥാനത്തിൻറ നട്ടെല്ല് എന്നു പറയുന്നത്, “സിയേറ ഡെ ബഹ കാലിഫോർണിയ”യാണ്. അർദ്ധദ്വീപിലെ ഏറ്റവും ഉയർന്ന ഭാഗമായ “പികാച്ചൊ ഡെൽ ഡിയാബ്ലോ” കൊടുമുടി സ്ഥിതിചെയ്യുന്നതിവിടെയാണ്. ഈ പർവ്വതനിര ഫലപ്രദമായി സംസ്ഥാനത്തിൻറെ കാലാവസ്ഥാക്രമത്തെ വിഭജിക്കുന്നു. വടക്കുപടിഞാറൻ മേഖലയിലെ കാലാവസ്ഥ പാതി വരണ്ട മെഡറ്ററേനിയൻ കാലാവസ്ഥയാണ്. ഇടുങ്ങിയ മദ്ധ്യഭാഗത്ത് ഔന്നത്യം കാരണായി കാലാവസ്ഥ കൂടുതൽ ഈർപ്പമുള്ളതാകുന്നു. ഈ മേഖലയിലാണ് “വാല്ലെ ഡെ ഗ്വാഡലൂപെ” പോലെയുള്ള ചുരുക്കം ചില താഴ്വരകൾ സ്ഥിതി ചെയ്യുന്നത്. ഈ താഴ്വരയിലാണ് മെക്സിക്കോയിൽ ഏറ്റവും കൂടുതൽ വൈൻ ഉദ്പാദിപ്പിക്കുന്നത്. പർവ്വതനിരകളുടെ കിഴക്കൻ ഭാഗം സൊനോറൻ മരുഭൂമിയുടെ ആധിപത്യത്തിലാണ്. തെക്കുവശത്തേയ്ക്കു പോകുന്തോറും കാലാവസ്ഥ കൂടുതൽ വരണ്ടു വരുകയും വിസ്കായിനോ മരുഭൂമിയിലേയ്ക്കുള്ള വഴിതുറക്കുകയും ചെയ്യുന്നു. ഈ സംസ്ഥാനത്തിൻറെ തീരപ്രദേശത്ത് ഒട്ടനവധി ദ്വീപുകൾ കാണപ്പെടുന്നു. മെക്സിക്കായുടെ പടിഞ്ഞാറൻ അറ്റമായ ഗ്വാഡോലുപെ ദ്വീപ് ബഹ കാലിഫോർണിയയിലുൾപ്പെട്ടതാണ്. പസഫിക് തീരത്തെ മറ്റു പ്രധാന ദ്വീപുകൾ കൊറോനാഡോ ദ്വീപ്, ടൊഡോസ് സാന്തോസ് ദ്വീപ്, സെഡ്രോസ് ദ്വീപുകൾ എന്നിവയാണ്. ഗൾഫ് ഓഫ് കാലിഫോർണിയിലെ ഏറ്റവും വലിയ ദ്വീപ് എയ്ഞ്ചൽ ഡെ ലാ ഗ്വാർഡ ആണ്. “എയ്ഞ്ചൽ ഡെ ലാ ഗ്വാർഡ” അർദ്ധദ്വീപിനെ “കനാൽ ഡെ ബല്ലെനാസ്” എന്ന ആഴമുള്ളതും ഇടുങ്ങിയതുമായ കനാൽകൊണ്ട് വേർതിരിക്കുന്നു.
ചരിത്രം
ഈ അർദ്ധദ്വീപിൽ ആദ്യമായി മനുഷ്യൻ ജനങ്ങൾ അധിവസിച്ചു തുടങ്ങിയത് ഏകദേശം 11,000 വർഷങ്ങൾക്കു മുമ്പാണെന്ന് അനുമാനിക്കപ്പെടുന്നു. അക്കാലത്ത് പ്രധാനമായി തദ്ദേശീയ ഇന്ത്യക്കാരുടെ രണ്ടു വർഗ്ഗങ്ങൾ ഇവിടെ കാണപ്പെട്ടിരുന്നു. തെക്കുദിക്കിൽ കൊച്ചിമി വർഗ്ഗക്കാരും വടക്ക് യുമാൻ ഭാഷകുടുംബത്തിൽപ്പെട്ട കിലിവ, പൈപൈ, കുമെയായ്, കൊക്കോപ്പ, ക്വെച്ചാൻ വർഗ്ഗക്കാരും മറ്റു ചില തദ്ദേശീയ വർഗ്ഗകാരുമായിരുന്നു അധിവസിച്ചിരുന്നത്. ഈ ജനങ്ങൾ വിവിധ തരത്തിലായിരുന്നു ഇവിടുത്തെ പരിതഃസ്ഥിതികളുമായി പൊരുത്തപ്പെട്ടിരുന്നത്. ഉപദ്വീപിൻറെ മദ്ധ്യഭാഗത്തെ മരുഭൂ പ്രദേശങ്ങളിലെ കൊച്ചിമ വർഗ്ഗക്കാർ വേട്ടയാടി ഉപജീവനം കഴിച്ചിരുന്നവരും തുടർച്ചയായി ഒരു പ്രദേശത്തുനിന്നു മറ്റൊരു പ്രദേശത്തേയ്ക്കു സഞ്ചരിച്ചുകൊണ്ടിരുന്നവരുമായിരുന്നു. എന്നിരുന്നാലും പടിഞ്ഞാറൻ തീരത്തുനിന്നകലെ സെഡ്രോസ് ദ്വീപിൽ അധിവസിച്ചിരുന്ന കൊച്ചിമി വർഗ്ഗക്കാർ പ്രത്യേകമായി സമുദ്രതീര സംബന്ധമായ ശക്തമായ ഒരു സമ്പദ്‍വ്യവസ്ഥ കെട്ടിപ്പടുത്തിരുന്നു. കിലിവ, പൈപൈ, കുമെയായ് തുടങ്ങിയ അൽപം കൂടി മെച്ചപ്പെട്ട ജലലഭ്യതയുള്ള വടക്കു പടിഞ്ഞാറേ ദിക്കിൽ വസിച്ചിരുന്നവരും വേട്ടക്കാരായിരുന്നു. എന്നാൽ ഈ മേഖല കൂടുതൽ ജനസാന്ദ്രതയുള്ളതും കൂടുതൽപേരും ഒരേയിടത്ത് ഉറച്ചു താമസിക്കുന്നവരുമായിരുന്നു. വടക്കുകിഴക്കൻ ബഹ കാലിഫോർണിയയിലെ കൊക്കോപ്പ, ക്വെച്ചാൻ വർഗ്ഗക്കാർ കൊളറാഡോ നദിയുടെ നിമ്നപ്രദേശങ്ങളിലെ ഫലഭൂയിഷ്ടമായ വെള്ളപ്പൊക്ക ബാധിതപ്രദേശങ്ങളിൽ കാലോചിതമായി  കാർഷികവൃത്തി ചെയ്തിരുന്നു.
ഇവിടെ അധിവസിച്ചിരുന്ന മറ്റൊരു വർഗ്ഗം ഗ്വച്ചിമിസ് ആയിരുന്നു. ഇവർ വടക്കൻ മേഖലകളിൽനിന്ന് ഇവിടെയത്തിച്ചേർന്നവരാണ്. സിയേറാ ഡെ ഗ്വാഡലൂപെ കേവ് പെയിൻറിംഗിൽ അധികവും ഇവരുടെ സംഭാവനയാണെന്ന് അനുമാനിക്കപ്പടുന്നു. ഇവർ ഈ പ്രദേശത്തു വസിച്ചിരുന്നത് 100 ബി.സിയ്ക്കും യൂറോപ്യൻ കുടിയേറ്റക്കാർ എത്തിച്ചേരുന്നതിനുമിടയിലുള്ള കാലഘട്ടങ്ങളിലാണെന്നതും ലോകപൈതൃകസ്വത്തായി പരിഗണിച്ചിട്ടുള്ള ശിലാ പെയിൻറിംഗുകളും ഇവരാൽ സൃഷ്ടിച്ചതാണെന്നൊഴികെ, ഇവരെക്കുറിച്ചുള്ള കൂടുതൽ വിവരങ്ങൾ ഒന്നുംതന്നെ ലഭ്യമായിട്ടില്ല.
1539 ലാണ് യൂറോപ്യൻ കുടിയേറ്റക്കാർ ഇന്നത്തെ ബഹ കാലിഫോർണിയ പ്രദേശങ്ങളിലേയ്ക്ക് എത്തിച്ചേരുന്നത്. ഫ്രാൻസിസ്കോ ഡെ ഉല്ലോയ ഈ മേഖലയുടെ ഗൾഫ് ഓഫ് കാലിഫോർണിയയിലുള്ള കിഴക്കൻ തീരങ്ങളിൽ എത്തിച്ചേരുകയും ഉപദ്വീപിൻറെ പടിഞ്ഞാറൻ തീരങ്ങളിലേയ്ക്കും വടക്ക് സെട്രോസ് ദ്വീപിനടുത്തു വരെ തൻറ പര്യവേക്ഷണം വ്യാപിപ്പിക്കുകയും ചെയ്തു. ഹെർനാൻഡോ ഡെ അലർകോണ് കിഴക്കൻ തീരങ്ങളിൽ വീണ്ടും എത്തുകയും 1540 കളിൽ കൊളറാഡോ നദിയുടെ നിമ്ന പ്രദേശങ്ങളിൽ ആധിപത്യം സ്ഥാപിക്കുകുയം ചെയ്തു. ജുവാൻ റോഡ്രിഗ്വെസ് കാബ്രില്ലോ പടിഞ്ഞാറൻ തീരമേഖലയിലെ ഭൂദേശപരിശോധന 1542 ൽ പൂർത്തിയാക്കി. സെബാസ്റ്റ്യൻ വിസ്കയിനോ പടിഞ്ഞാറൻ തീരങ്ങളിൽ 1602 ൽ വീണ്ടുമൊരു സർവ്വേ നടത്തിയിരുന്നുവെങ്കിലും പിന്നീടുള്ള നൂറ്റാണ്ടുവരെ പുറത്തുനിന്നുള്ള സന്ദർശകർ വിരലിലെണ്ണാവുന്നവരെ എത്തിച്ചേർന്നിരുന്നുള്ളു. 1697 ൽ ജസ്യൂട്ട് മിഷണറിമാർ ലോറെറ്റൊ എന്ന സ്ഥലത്ത് സ്ഥിരമായി ഒരു മതപരിവർത്തനകോളനി സ്ഥാപിച്ചിരുന്നു. പിന്നീടുള്ള ദശകങ്ങളിൽ ഇന്നത്തെ ബജ കാലിഫോർണിയ സർ മേഖലയാകെ അവർ തങ്ങളുടെ അധീനതയിലാക്കി. 1751 മുതൽ 1753 വരെയുള്ള കാലഘട്ടങ്ങളിൽ ക്രോയേഷ്യൻ ജസ്യൂട്ട് മിഷനിലെ പര്യവേക്ഷകൻ ഫെർഡിനാൻറ് കോൺസ്കാക് കരമാർഗ്ഗമായി വടക്കൻ മേഖലയിലേക്ക് ഇന്നത്തെ ബജ കാലിഫോർണിയ സംസ്ഥാനത്തിലേയ്ക്കു പര്യവേക്ഷണം വ്യാപിപ്പിച്ചു. കൊച്ചിമി വർ‌ഗ്ഗക്കാരുടെയിടെയിൽ 1752 ൽ സാന്താ ഗെർട്രൂഡിസ്, 1762 ൽ സാൻ ബോർജ, 1767 ൽ സാന്താ മരിയ എന്നീ പേരുകളിൽ മതപരിവർത്തന മിഷനുകൾ സ്ഥാപിച്ചു. ജെസ്യൂട്ട് പാതിരിമാരുടെ ബഹിഷ്കരണത്തിനു ശേഷം 1768 ൽ കുറച്ചു കാലത്തേയ്ക്കു മാത്രം (1768 - 1773 വരെ) ഫ്രാൻസിസ്കൻ മിഷണറിമാരുടെ അധീനതയിലായിരുന്നു ഈ പ്രദേശം. ഇവർ സാൻ ഫെർണാൻഡോ വെലിക്കാറ്റ എന്ന പേരിൽ പുതിയ ഒരു മിഷണറി സംഘം സ്ഥാപിച്ചു. 1769 ൽ ഗാസ്പർ ഡെ പോർട്ടോള, ജൂണിപെറോ സെറാ എന്നീവരുടെ നേതൃത്വത്തിൽ സംസ്ഥാനത്തിൻറെ വടക്കുപടിഞ്ഞാറൻ മേഖലകളിലേയ്ക്കു
ആദ്യമായി കരമാർഗ്ഗമുള്ള ഒരു പര്യവേക്ഷണം നടത്തുകയും അൾട്ട കാലിഫോർണിയയിൽ കുടിയേറ്റ കേന്ദ്രം സ്ഥാപിക്കുകയും ചെയ്തു. 1773 ൽ ബജ കാലിഫോർണിയയുടെ നിയന്ത്രണം ഫ്രാൻസിസ്കൻ മിഷണറിമാരുടെ കയ്യിൽനിന്ന് ഡോമിനിക്കൻ മിഷണറിമാരുടെ കയ്യിലായിത്തീർന്നു. അവർ മിഷണറി സംഘങ്ങളുടെ ഏതാനും പുതിയ ശ്രേണികൾതന്നെ വടക്കൻ കൊച്ചിമി വർഗ്ഗങ്ങലുടെയിടെയിലും പടിഞ്ഞാറൻ പ്രദേശത്തു വസിച്ചിരുന്ന യുമാൻ വർഗ്ഗങ്ങളുടെയിടെയിലും രൂപീകരിച്ചു. ആദ്യമായി തീരമേഖലയിലും പിന്നീട് ഉൾനാടുകളിലുമായി 1774 ൽ ടിജുവാന പട്ടണത്തിന് തൊട്ട് തെക്കായി എൽ റോസാരിയോ മിഷനും 1817 ൽ ഡെസ്‍കാൻസൊ മിഷനും സ്ഥാപിച്ചു.
19, 20 നൂറ്റാണ്ടുകളിലൂടെ
1804 ൽ സ്പാനീഷ് കോളിനിയാ കാലിഫോർണിയ അൾട്ട (ഉന്നതം), ബജ (നിമ്ന്നം) എന്നിങ്ങനെ വിഭജിക്കപ്പെട്ടു. വിഭജനരേഖയുടെ വടക്കുവശം ഫ്രാൻസിസ്കൻ മിഷണറിമാരുടെയും തെക്കുവശം ഡോമിനിക്കൻ മിഷണറിമാരുടെ അധീനതയിലുമായിരുന്നു. അക്കാലത്തെ കോളനി ഗവർണർമാർ താഴെപ്പറയുന്നവരായിരുന്നു :
·        1804–1805 ജൌസ് ജോക്വിൻ ഡെ അരില്ലാഗ
·        1806–1814 ഫിലിപെ ഡെ ഗോയികോയെച്ചിയ
·        1814–11 April 1822 ജോസ് ഡോരിയൊ അർഗ്വെല്ലൊ
പ്രധാനസംഭവവികാസങ്ങൾ.
·       1833 ൽ മെക്സിക്കൻ സെക്യുലറൈസേഷൻ ആക്ട് പാസാക്കപ്പെട്ടു.
·        1848 ൽ അൾട്ട കാലിഫോർണിയ പിടിച്ചെടുത്ത് ഐക്യനാടുകളോടു ചേർക്കപ്പെട്ടു.
ഭൂമിശാസ്ത്രം
ഒരു ചെറിയ മേഖലയിൽ വിഭിന്നങ്ങളായ ഭൂപ്രകൃതിയെ പ്രകടമാക്കുന്ന പ്രദേശമാണ് ബഹ കാലിഫോർണിയ. കാലിഫോർണിയയിലെ തുടർച്ചയായുള്ള മലനിരകളുടെ ശൃംഖല (സ്പാനിഷ് ഭാക്ഷയിൽ കോർഡില്ലെറ എന്നറിയപ്പെടുന്നു) സംസ്ഥാനത്തിൻറെ മദ്ധ്യഭാഗത്തേയ്ക്കു നീളുന്നു. ഇവിടുത്തെ എടുത്തുപറയത്തക്ക പർവ്വതനിരകൾ സിയേറ ഡെ ജ്വാറെസ്, സിയേറ ഡെ സാൻ പെട്രൊ മാർട്ടിർ എന്നിവയാണ്. പിക്കാച്ചോ ഡെൽ ഡിയാബ്ലോയാണ് ഉപദ്വീപിലെ ഏറ്റവും ഉയരമുള്ള പർവ്വതനിര. മലനിരകൾക്കിടയിലുള്ള താഴ്‍വരകളിലെ കാലാവസ്ഥ കൃഷിയ്ക്ക് അത്യുത്തമമായ തരത്തിലുള്ളതാണ്. വാല്ലെ ഡെ ഗ്വാഡലൂപ്, വാലെ ഡെ ഒജോസ് നെഗ്രോസ് തുടങ്ങിയ ഇത്തരത്തിലുള്ള താഴ്‍വകളിൽ ഓറഞ്ച്, മുന്തിര എന്നിവ  വിളയുന്നു. ധാതുസമ്പുഷ്ടമായ മലനിരകൾ തെക്കുഭാഗത്തേയ്ക്കു ഗൾഫ് ഓഫ് കാലിഫോർണിയ വരെ നീണ്ടുകിടക്കുന്നു. അവിടെ പടിഞ്ഞാറൻ മലഞ്ചെരിവിന് വീതി കൂടിവരികയും ബഹ കാലിഫോർണിയ സർ അതിർത്തിയിൽ‌  “ലാനോസ് ഡെൽ ബെറെൻഡൊ” സമതലം രൂപപ്പെടുകയും ചെയ്യുന്നു. സംസ്ഥാനത്തിൻറെ തെക്കും മദ്ധ്യഭാഗത്തുമുള്ള മലനിരകളിൽ, സിയേറ ഡെ അസംബ്ലിയ, സിയേറ ഡെ കലാമാജ്യൂ, സിയേറ ഡെ സാൻ ലൂയിസ്, സിയേറ ഡെ സാൻ ബോർജ എന്നിവയും ഉൾപ്പെടുന്നു.
പസഫിക് മഹാസമുദ്രത്തിൽനിന്നുള്ള മിതശീതോഷ്‌ണമായ കാറ്റും പസഫിക് മഹാസമുദ്രത്തിലെ “കാലിഫോർണിയ കറണ്ട്” എന്ന തണുത്ത സമുദ്രജലപ്രവാഹവും വർഷം മുഴുവൻ വടക്കുപടിഞ്ഞാറൻ തീരമേഖലയില കാലാവസ്ഥയെ ഹൃദ്യമാക്കുന്നു. സംസ്ഥാനത്തിന്റെ കാലിഫോർണിയ കറണ്ടിനടുത്ത സമീപ്യം കാരണമായി വടക്കുനിന്നുള്ള വൃഷ്ടി കഷ്ടിച്ചുമാത്രമേ അർദ്ധദ്വീപ് പ്രദേശത്ത്  ലഭിക്കുന്നുള്ള. ഇതിനാൽ തെക്കൻ മേഖലകൾ വരണ്ടതാണ്. എൽ റൊസാരിയോ നദിയ്ക്ക് തെക്ക്, സംസ്ഥാനത്തിൻറെ കാലാവസ്ഥ മെഡിറ്ററേനിയൻ ഭൂപ്രകൃതിയിൽനിന്ന് മരുഭൂ കാലാവസ്ഥയായി മാറുന്നു. ഈ മരുഭൂമി സസ്യവൃക്ഷാദികളുടെ പ്രദേശത്തെ വളർച്ചയിൽ  വൈവിധ്യം പ്രകടമാക്കുന്നു. തീരദേശത്തെ സ്ഥിരമായ മൂടൽമഞ്ഞന്റെ സാന്നിദ്ധ്യം  മാംസളമായ നീരുള്ള സസ്യലതാദികൾ വളരുന്നതിന് യോജിച്ച കാലാവസ്ഥയെ പ്രദാനം ചെയ്യുന്നു.
കിഴക്കു വശത്ത് സൊനോറൻ മരുഭൂമി, കാലിഫോർണിയ, സൊനോറ പ്രദേശത്തുകുടി സംസ്ഥാനത്തിലേയ്ക്കു പ്രവേശിക്കുന്നു. മെക്സിക്കോയിലെ ഏതാനും കൂടിയ താപനിലകൾ രേഖപ്പെടുത്തിയിരിക്കുന്നത് മെക്സിക്കാലി താഴ്വരയിലോ സമീപപ്രദേശത്തോ ആകുന്നു. കൊളറാഡോ നദിയിൽനിന്നുള്ള ജലസേചനം ഈ മേഖലയെ യഥാർത്ഥത്തിൽ കാർഷികമേഖയുടെ കേന്ദ്രബിന്ദുവാക്കുന്നു. സംസ്ഥാനത്തുപയോഗിക്കുന്ന വൈദ്യുതിയിൽ 80 ശതമാനവും മെക്സിക്കാലി പട്ടണത്തിനു സമീപമുള്ള സെറോ പ്രീറ്റോ ജിയോതെർമൽ പ്രോവിൻസിൽനിന്നുള്ളതാണ്. കൂടുതലായി വരുന്ന വൈദ്യതി കാലിഫോർണിയയിലേയ്ക്കു കയറ്റുമതി ചെയ്യുന്നു. പരുക്കൻ മലനിരകളായ സിയേറ ഡെ ജ്വാറെസ്, സിയേറ ഡെ ലോസ് കുക്കാപ്പാഹ് എന്നിവയ്ക്കിടയിലുള്ളതും സമുദ്രനിരപ്പിനു താഴെയുള്ള ഉപ്പുതടാകമായ ലഗൂണ സലാഡ മെക്സിക്കാലി പട്ടണത്തിനു സമീപത്താണ്. സമീപകാലത്ത് സംസ്ഥാന സർക്കാർ ലഗൂണ സലാഡയെ നവീകരിക്കാനുള്ള പ്രവർത്തനങ്ങൾ ആരംഭിച്ചിരുന്നു. സിയേറ ഡെ ലോസ് കുക്കാപ്പ മലനിരകളിലെ ഏറ്റവും ഉയർന്ന പർവ്വതം സെറോ ഡെൽ സെന്റിനെല അഥവാ മൌണ്ടി സിഗ്നൽ ആണ്. ഈ മേഖലയിലും യുമ, അരിസോണ മേഖല എന്നിവിടങ്ങളിലുള്ള തദ്ദേശീയ ഇന്ത്യൻ വംശത്തിന്റെ പേരാണ് കുക്കാപ്പ എന്നത്.
അസംഖ്യം ദ്വീപുകൾ പസഫിക് തീരത്തിനു സമീപം സ്ഥിതി ചെയ്യുന്നു. സംസ്ഥാനത്തിൻറെ അതിർത്തിയ്ക്കു സമീപം ഏറ്റവും പടിഞ്ഞാറായി സ്ഥിതി ചെയ്യുന്ന ഗ്വാഡലൂപെ ദ്വീപ് നീർനായ്ക്കളുടെ ഏറ്റവും വലിയ ആവാസകേന്ദ്രമാണ്. സംസ്ഥാനത്തിൻറെ തെക്കുപടിഞ്ഞാറുള്ള സെഡ്രോസ് ദ്വീപ് ഗ്രീഷ്മവും വർഷകാലവും തമ്മിൽ നേരിയ വ്യത്യാസമുള്ള കാലാവസ്ഥാ മേഖലയിലാണ് (മാരിടൈം മേഖല). എൻസെനാഡ, ടിജുവാന പട്ടണങ്ങളുടെ തീരത്തുനിന്ന ഏറെ അകലെയാണ് ടോഡോസ് സാന്തോസ് ദ്വീപുകളും കൊറോനാഡോ ദ്വീപുകളും സ്ഥിതി ചെയ്യുന്നത്. ഗൾഫ് ഓഫ് കാലിഫോർണിയയിലെ ബജ കാലിഫോർണിയ വശത്തുള്ള എല്ലാ ദ്വീപുകളും മെക്സിക്കാലി മുനിസിപ്പാലിറ്റിയിൽ ഉള്പ്പെട്ടിരിക്കുന്നു.
ബഹ കാലിഫോർണിയയിൽ ലഭിക്കുന്ന ജലസമ്പത്തിൽ ഭൂരിഭാഗവും കൊളറാഡോ നദിയിൽനിന്നാണ്. ചരിത്രപരമായി കോളറോഡോ നദിയുടെ അഴിമുഖത്തുകൂടി ഗൾഫ് ഓഫ് മെക്സിക്കോയിൽ പതിക്കുന്ന ഈ നദിയിലെ ജലത്തിന്റെ അമേരിക്കൻ തെക്കുപടിഞ്ഞാറൻ പ്രദേശത്തെ കൂടിയ ഉപഭോഗം കാരണമായി ഇപ്പോൾ കുറച്ച് വെള്ളം മാത്രമാണ് ഗൾഫ് ഓഫ് മെക്സിക്കോയിലെത്തുന്നത്. ടിജുവാ മെട്രോപോളിറ്റൻ മേഖലയിലയും ജലാവശ്യത്തിനായി ആശ്രയിക്കുന്നത് ടിജുവാന നദിയെയാണ്. ബഹ കാലിഫോർണിയയിലെ കൂടുതൽ ഗ്രാമീണമേഖലകളും ജലാവശ്യത്തിന് മുഖ്യമായും കിണറുകളെയും ഏതാനും അണക്കെട്ടുകളേയും ആശ്രയിക്കുന്നു. ടിജുവാന പട്ടണം, സാൻഡിയാഗോ കൌണ്ടിയുടെ ഓട്ടെ വാട്ടർ ഡിസ്ട്രിക്റ്റിൽ നിന്ന് ജലം വിലകൊടുത്തു വാങ്ങുകയും ചെയ്യുന്നു. കുടിവെള്ള ക്ഷാമമാണ് സംസ്ഥാനത്തെ അലട്ടുന്ന ഏറ്റവും പ്രധാനവിഷയങ്ങളിലൊന്ന്.
കാലാവസ്ഥ
ബഹാ കാലിഫോർണിയയിലെ കാലാവസ്ഥ മെഡിറ്ററേനിയൻ, വരണ്ടത് എന്നിങ്ങനെയായി വ്യത്യാസപ്പെട്ടിരിക്കുന്നു. മെഡിറ്ററേനിയൻ കാലാവസ്ഥ പ്രധാനമായി സംസ്ഥാനത്തിന്റെ വടക്കുപടിഞ്ഞാറൻ കോണിലായി നിരീക്ഷിക്കപ്പെട്ടിരിക്കുന്നു. ഇവിടെ വേനൽക്കാലം വരണ്ടതും മിതമായതും ശീതകാലം തണുപ്പുള്ളതും മഴയുടെ അകമ്പടിയോടെയുള്ളതുമാണ്. ഈ കാലാവസ്ഥ ടിജുവാന മുതൽ സാൻ ക്വിന്റീൻ വരെയുള്ള പ്രദേശങ്ങളിലും തൊട്ടടുത്തുള്ള ഉൾനാടൻ താഴ്വരകളിലുമാണ് കാണപ്പെടുന്നത്. തണുത്ത കാലിഫോർണിയ കറണ്ട് എന്ന സമുദ്രജലപ്രവാഹം കടൽത്തീരത്തോടു ചേർന്ന് താഴ്ന്ന നിലയിലുള്ള ഒരു മൂടൽ മഞ്ഞ് സൃഷ്ടിക്കുന്നു. സംസ്ഥാനത്തിന്റെ പസഫിക് തീരത്തെ ഏതൊരു ഭാഗത്തും ഇത്തരം മൂടൽ മഞ്ഞ് ഉണ്ടാകാവുന്നതാണ്.
സിയേറാ ഡി കാലിഫോർണിയയിലേയ്ക്കു നീങ്ങുമ്പോഴുള്ള ഉയരത്തിലെ മാറ്റം ഈ മേഖലകളിൽ ഒരു ആൽപൈൻ കാലാവസ്ഥ സൃഷ്ടിക്കുന്നു. വേനൽക്കാലം തണുത്തതായിരിക്കുമ്പോൾ ശൈത്യകാലം തണുത്തതും രാത്രിയിൽ ഉറയുന്ന അവസ്ഥയ്ക്കു താഴെയുമാണ്. സിയേറ ഡി  ജ്വാറെസ്, സിയേറ ഡി സാൻ പെട്രോ മാർട്ടിർ (ഇവയുടെ ഇടയിലുള്ള താഴ്വരകൾ ഉൾപ്പെടെ) എന്നിവിടങ്ങളിൽ ഡിസംബർ മുതൽ ഏപ്രിൽ വരെയുള്ള കാലത്ത് മഞ്ഞുവീഴ്ച് സാധാരണമാണ്.
ഓറോഗ്രാഫിക്ക് പ്രഭാവങ്ങൾ കാരണമായി, പടിഞ്ഞാറൻ തീരപ്രദേശം അല്ലെങ്കിൽ കിഴക്കൻ മരുഭൂ സമതലങ്ങളേക്കാൾ വടക്കൻ ബാഹ കാലിഫോർണിയയുടെ പർവ്വതപ്രദേശങ്ങളിൽ അന്തരീക്ഷ ഊറൽ അൽപ്പം കൂടുതലാണ്. പൈൻ, ദേവദാരു, ഫിർ മരങ്ങളാൽ സമൃദ്ധമായ വനങ്ങൾ ഈ പ്രദേശത്തെ മലനിരകളിൽ കാണപ്പെടുന്നു.
മലനിരകളുടെ കിഴക്കൻ ഭാഗം ഒരു മഴനിഴൽ പ്രദേശം സൃഷ്ടിക്കുകയും കടുത്ത വരണ്ടതായ പരിസ്ഥിതി സൃഷ്ടിക്കുകയും ചെയ്യുന്നു. ബഹ കാലിഫോർണിയയുടെ സൊനോറൻ മരുഭൂ പ്രദേശത്ത് ചൂടുള്ള വേനൽക്കാലത്തോടൊപ്പം  തുഷാരമില്ലാത്ത മിതമായ ശിശിരകാലവും അനുഭവപ്പെടുന്നു. സമുദ്രനിരപ്പിനു താഴെ സ്ഥിതിചെയ്യുന്ന മെക്സിക്കൻ താഴ്വരയിൽ മെക്സിക്കോയിലെ ഏറ്റവും ഉയർന്ന താപനില അനുഭവപ്പെടുന്നു. ഈ താപനില മിക്കപ്പോഴും മദ്ധ്യവേനൽക്കാലത്ത് 47 ° C (116.6 ° F) കവിയുകയും, ചില അവസരങ്ങളിൽ 50 ° C (122 ° F) അപ്പുറത്തേയ്ക്ക് എത്തുകയും ചെയ്യുന്നു.
പസഫിക് തീരത്തിനു സമാന്തരമായി കൂടുതൽ തെക്കോട്ട് പോകുന്തോറും മെഡിറ്ററേനിയൻ കാലാവസ്ഥയിൽ വ്യതിയാനം സംഭവിക്കുകയും ഒരു മരുഭൂ കാലാവസ്ഥയായി മാറുകയും ചെയ്യുന്നു. എന്നാൽ ഇത് മിതമായതും ഗൾഫ് തീരത്തുടനീളമുള്ളതുപോലെ ചൂടുള്ളതുമല്ല എന്ന വ്യത്യാസമുണ്ട്.
മെഡിറ്ററേനിയൻ മുതൽ മരുഭൂ കാലാവസ്ഥ വരെയുള്ള പരിവർത്തന കാലാവസ്ഥകൾ സാൻ ക്വിന്റിൻ മുതൽ എൽ റൊസാരിയോ വരെയുള്ള പ്രദേശങ്ങളിൽ  കാണാവുന്നതാണ്. കൂടുതൽ ഉൾനാടൻ പ്രദേശങ്ങളിലേയ്ക്കു നീങ്ങുമ്പോഴും ഗൾഫ് ഓഫ് കാലിഫോർണിയയിലുടനീളമായും സസ്യങ്ങൾ വളരെ കുറവും വേനൽ മാസങ്ങളിൽ താപനില വളരെ ഉയർന്നതുമാണ്. കാലിഫോർണിയ ഉൾക്കടലിലുള്ള ദ്വീപുകളിലും മരുഭൂ കാലാവസ്ഥയാണ് അനുഭവപ്പെടുന്നത്. മരുഭൂമിയിൽ കാണപ്പെടുന്ന മരുപ്പച്ചകൾക്കു സമീപം സാൻ ബോർജ്, സാന്താ ജെർട്രൂഡിസ് പോലെയുള്ള ഏതാനും നഗരങ്ങളും സ്ഥിതി ചെയ്യുന്നു
സസ്യജന്തുജാലങ്ങൾ
ജെഫ്രി പൈൻ, ഷുഗർ പൈൻ, പിനോൺ പൈൻ എന്നിവയാണ് ഇവിടെക്കാണപ്പെടുന്ന സാധാരണ മരയിനങ്ങൾ. അടിക്കാടുകളിൽ മാൻസനിറ്റയും ഉൾപ്പെടുന്നു. ജീവിവർഗ്ഗങ്ങളിൽ വെസ്റ്റേൺ ഫെൻസ് ലിസാർഡ് അടക്കമള്ള നിരവധി ഇനം ഉരഗങ്ങൾ ഇവിടെയുണ്ട്. ബഹാ കാലിഫോർണിയ പെനിൻസുലയിൽനിന്നും ഉരുത്തിരിഞ്ഞ മത്സ്യ ജനുസ്സാണ് ഇവിടെയുള്ള ബജാകാലിഫോർണിയ ജനുസ്.
ബജാ കാലിഫോർണിയയിലെ പ്രധാന ഉപരിതല വന്യജീവി സങ്കേതങ്ങളായ കോൺസ്റ്റിറ്റ്യൂഷൻ 1857 ദേശീയോദ്യാനം, സിയേറ ഡി സാൻ പെട്രോ മാർട്ടിർ ദേശീയോദ്യാനം എന്നിവയിൽ ധാരാളം കോണിഫറസ് ഇനങ്ങൾ ഉൾക്കൊള്ളുന്നു; യഥേഷ്ടമുള്ള ഇനങ്ങളിൽ, പിനസ് ജെഫ്രിയ്, പിനസ് പോണ്ടെറോസ, പിനസ് സെംബ്രോയ്ഡെ, പിനസ് ക്വാഡ്രിഫോളിയ, പിനസ് മോണോഫൈല, ജൂനിപ്പെറസ്, ആർക്ടോസ്റ്റാഫിലോസ് ഡ്രുപാസിയ, ആർട്ടെമിസ ലുഡോവിഷ്യാന, അഡെനോസ്റ്റോമ എസ്പാർസിഫോളിയം എന്നിവയാണുള്ളത്. വൃക്ഷലതാദികളിൽ ലഗൂണ മലനിരകൾ, തെക്കുപടിഞ്ഞാറൻ കാലിഫോർണിയയിലെ സാൻജസീന്തോ മലനിരകളിലിൽ കാണപ്പെടുന്ന സസ്യജാലങ്ങളിലെ പലതരം ഇനങ്ങളുണ്ട്. സിയേറ ജ്വാറെസിന്റെ താഴ്ന്ന തലങ്ങളിൽ ചാപ്പറൽ, മരുഭൂ കുറ്റിച്ചെടികൾ എന്നിവയാണുള്ളത്.
ദേശീയോദ്യാനങ്ങളിലെ ജന്തുജാലങ്ങളിൽ ധാരാളം സസ്തനികൾ കാണപ്പെടുന്നുണ്ട്. ഇവയിൽ പ്രധാനമായി, മ്യൂൾ ഡീയർ, ബിഗ്ഹോൺ ഷീപ്പ്, കൌഗാർ, ബോബ്ക്യാറ്റ്, റിംഗ് ടെയിൽ ക്യാറ്റ്, കയോട്ടി, മുയൽ, അണ്ണാൻ എന്നിവയും ഏകദേശം 30 ലേറെ ഇനം വാവലുകളും ഉൾപ്പെടുന്നു. പക്ഷിയിനങ്ങളായ ബാൾഡ് ഈഗിൾ, സുവർണ്ണ ഈഗിൾ, ഫാൽക്കൺ, മരംകൊത്തി, കറുത്ത കഴുകൻ, കാക്ക എന്നിവയും നിരവധിയിനം കുരുവി വർഗ്ഗങ്ങളും താറാവുവർഗ്ഗങ്ങളും ഇവിടെയുണ്ട്.
അവലംബം
വർഗ്ഗം:മെക്സിക്കോയിലെ സംസ്ഥാനങ്ങൾ
കനൈമ ദേശീയോദ്യാനം
കനൈമ ദേശീയോദ്യാനം, (സ്പാനിഷ് : Parque Nacional Canaima) തെക്കു കിഴക്കൻ വെനിസ്വേലയിൽ   30,000 km2 (12,000 ചതുരശ്ര മൈൽ) വിസ്തീർണ്ണത്തിൽ വ്യാപിച്ചുകിടക്കന്ന ഒരു ദേശീയോദ്യാനമാണ്. ബ്രസീൽ, ഗയാന എന്നീ രാജ്യങ്ങളുമായുള്ള അതിർത്തിക്കു സമീപം വെനിസ്വേലയിലെ ബൊളീവർ സംസ്ഥാനത്താണ് ഇതു സ്ഥിതി ചെയ്യുന്നത്.
ചരിത്രം
കനൈമാ ദേശീയോദ്യാനം സ്ഥാപിതമായത് 1962 ജൂൺ 12 നാണ്.
1994 ൽ കനൈമാ നാഷണൽ പാർക്ക് യുനെസ്കോയുടെ ലോക പൈതൃക സ്ഥലമായി പ്രഖ്യാപിക്കപ്പെട്ടു.
സ്ഥാനം
കനൈമ ദേശീയോദ്യാനം, പരിമ-തപിറാപിക്കോ കഴിഞ്ഞാൽ വെനിസ്വേലയിലെ രണ്ടാമത്തെ വലിയ ദേശീയോദ്യാനമാണ്. അതുപോലെതന്നെ ഇത് ലോകത്തലെ ആറാമത്തെ വലിയ ദേശീയോദ്യാനവുംകുടിയാണ്. ഇതിൻറെ ഏകദേശ വലിപ്പം കണക്കാക്കിയാൽ ബെൽജിയം, മേരിലാൻറ് എന്നിവയുടെ അത്ര വലിപ്പം വരുന്നതാണ്.
ഈ പാർക്ക് ഗ്വയാനൻ ഹൈലാൻറ്സ് ആർദ്ര വനങ്ങളടങ്ങിയ പരിസ്ഥിതിമേഖലയുടെ ഭാഗങ്ങളെയും സംരക്ഷിക്കുന്നു. പാർക്കിൻറെ ഏകദേശം 65 ശതമാനം പ്രദേശങ്ങൾ ടെപ്യൂയിസ് എന്ന പാറക്കൂട്ടങ്ങളടങ്ങിയതാണ്. ഇവ മില്യൺ കണക്കിന് പഴക്കമുള്ള ടേബിൽ ടോപ്പ് പർവ്വതനിരകളാണ്. ഈ പർവ്വതനിരകളുടെ വക്കുകൾ ലംബമായിട്ടുള്ളതും മുകൾ ഭാഗം പരന്നു വിശാലമായതുമാണ്. ഇവ അതുല്യമായ ജൈവ പരിസ്ഥിതിയും ഭൌമവൈവിദ്ധ്യവും പ്രദാനം ചെയ്യുന്നു. ഈ മനോഹരങ്ങളായ പാറക്കൂട്ടങ്ങളും വെള്ളച്ചാട്ടങ്ങളും (1,002 മീറ്റർ (3,287 അടി ഉയരമുള്ള ലോകത്തിലെ ഏറ്റവും വലിയ വെള്ളച്ചാട്ടമായ എയ്ഞ്ചൽ ഫാൾസ് ഉൾപ്പെടെ) മനോഹരമായ ഭൂപ്രകൃതി സൃഷ്ടിക്കുന്നു.
ഈ ദേശീയോദ്യാനത്തിലെ ഏറ്റവും പ്രശസ്തമായ ടെപ്യൂയിസുകൾ ഏറ്റവും ഉയരമുള്ളതും കയറാൻ എളുപ്പമുള്ളതും “മൗണ്ടൻ റൊറൈമ”, എയ്ഞ്ചൽ ഫാൾസ് നിലനിൽക്കുന്ന “ ഔയാന്തെപ്പൂയി” എന്നിവയാണ്. ചരിത്രാതീതകാലത്ത് തെക്കേ അമേരിക്കയും ആഫ്രിക്കയും ഒരു സൂപ്പർ ഭൂഖണ്ഡത്തിന്റെ ഭാഗമായിരുന്നതെന്നു വിശ്വസിക്കുന്ന കാലഘട്ടത്തിലുള്ള മണൽക്കല്ലുകളാണ് ടെപ്യൂയിസുകൾ.
ഹൈഡ്രോഗ്രാഫി
ലോകത്തിലെ ഏറ്റവും ഉയരം കൂടിയ വെള്ളച്ചാട്ടങ്ങളായ ഏയ്ഞ്ചൽ ഫാൾസ്, കുക്കെനാൻ,  മറ്റനേകം ഉയരം കുറഞ്ഞ വെള്ളച്ചാട്ടങ്ങൾ എന്നിവയുൾപ്പെടെ കറോനി നദിയുടെ വലതു ഭാഗത്തുള്ള മുഴുവൻ നീർത്തടങ്ങളും ഈ ദേശീയോദ്യാനത്തിൽ ഉൾപ്പെടുന്നു.
ജന്തുജാലം
കനൈമ ദേശീയോദ്യാനത്തിൽ വ്യത്യസ്തങ്ങളായ നിരവധി ജീവികളുണ്ട്.
പ്രദേശത്തിൻറെ ഉയരം, സസ്യഭക്ഷണ വൈവിദ്ധ്യം തുടങ്ങിയ നിരവധി പരിസ്ഥിതി ഘടകങ്ങളുടെ അടിസ്ഥാനത്തിൽ ഈ ജന്തുക്കൾ ഉദ്യാനത്തിനു ചുറ്റുമുള്ള മേഖലകളിൽ കാണപ്പെടുന്നു. താഴെപ്പറയുന്നവയാണ് ഇവിടെ പൊതുവായി കാണപ്പടുന്ന ജീവജാലങ്ങൾ :
·  രാക്ഷസ ഇത്തിൾപ്പന്നി (Giant armadillo) (Priodontes maximus)
·  രാക്ഷസ നീർനായ്‌ (Giant otter) (Pteronura brasiliensis) ലഘുചിത്രം ·  ഭീമൻ ഉറുമ്പുതീനി (Giant anteater) (Myrmecophaga tridactyla)
·  അമേരിക്കൻ കടുവ (ജഗ്വാർ) (Panthera onca)
·  രണ്ടുവിരലുള്ള തേവാങ്ക്  Linnaeus's two-toed sloth (Choloepus didactylus)
·  ധവളമുഖൻ അമേരിക്കൻ കുരങ്ങ്White-faced saki (Pithecia pithecia)
·  തവിട്ടുപുറവും താടിയുള്ള കുരങ്ങ് (Brown-backed bearded saki) (Chiropotes israelita)
·  റൊറൈമ മൂഷികൻ (Roraima mouse) (Podoxymys roraimae)
·  ടൈലേറിയ മൌസ് ഒപ്പോസം (ഒരിനം എലി) Tyleria mouse opossum (Marmosa tyleriana)
·  ഹാർപ്പി ഈഗിൾ (Harpy eagle) (Harpia harpyja)
·  ചുവന്ന ചുമലുള്ള തത്ത (Red-shouldered macaw) (Diopsittaca nobilis)
·  ഇരുളൻ തത്ത (Dusky parrot) (Pionus fuscus)
·  മഞ്ഞ നിറമുള്ള വിഷം തെറിപ്പിക്കുന്ന തവള Yellow-banded poison dart frog (Dendrobates leucomelas)
·  പച്ച ഉടുമ്പ് (Green iguana) (Iguana iguana)
·  ഹമ്മിങ്ബേഡ് (Hummingbirds) (Trochilinae)
·  ടൌക്കാൻസ് പക്ഷി (Toucans) (Ramphastidae).
·  സൌത്ത് അമേരിക്കൻ ബുഷ്‍മാസ്റ്റർ പാമ്പ് (South American bushmaster )(Lachesis muta)
അവലംബം
വർഗ്ഗം:വെനസ്വേലയിലെ ദേശീയോദ്യാനങ്ങൾ
എടി2018കൗ
ഹെർക്കുലീസ് നക്ഷത്രസമൂഹത്തിന്റെ ഭാഗത്തായി നിരീക്ഷിക്കപ്പെട്ട അതി ശക്തമായ ജ്യോതിശാസ്ത്ര സ്ഫോടനമാണ് എടി2018കൗ. ഇത് ATLAS18qqn; സൂപ്പർനോവ 2018കൗ, SN 2018കൗ, ദ കൗ എന്നീ പേരുകളിലും വിളിക്കപ്പെടുന്നു. ഒരു സാധാരണ സൂപ്പർനോവയേക്കാൾ പത്തുമുതൽ നൂറ് മടങ്ങ് വരെ ശക്തമായതാണ് ഈ സ്ഫോടനം. ഉപരിതല താപമാനം 8900°C ന് മുകളിലുള്ളതും സെക്കന്റിൽ 20,000 കി.മീ. വേഗതയിൽ സഞ്ചരിക്കുന്നതുമായ ഈ പ്രതിഭാസം ഒരു സൂപ്പർനോവയോ ഒരു വിപരീത ചര നക്ഷത്രമോ ഒരു ഗാമാ-കിരണ സ്ഫോടനമോ ഗുരുത്വാകർഷണതരംഗമോ ആകാം.
കണ്ടെത്തൽ
ഹവായിയിലെ ഒരു പർവ്വതമുകളിൽ നിരന്തര നനിരീക്ഷണത്തിനായി സജ്ജമാക്കി സ്ഥാപിച്ചിട്ടുള്ള ആസ്റ്ററോയിഡ് ടെറസ്ട്രിയൽ ഇംപാക്ട് ലാസ്റ്റ് അലേർട്ട് സിസ്റ്റം എന്ടെന ലിസ്കോപ്പ് ക്യാമറ 2018 ജൂൺ 16-നു പകർത്തിയ ചിത്രമാണ് ഈ പ്രതിഭാസത്തെ പറ്റി ശാസ്ത്രലോകത്തിന് വിവരം നൽകിയത്. അന്നു രാത്രിയിൽ അതിനു നല്ല തിളക്കമുണ്ടായിരുന്നു. പക്ഷേ പഴയ രേഖകൾ പരിശോധിച്ചപ്പോൾ വെറും 4 ദിവസം മുമ്പുവരെ ആ സ്ഥാനത്തു് യാതൊന്നും കാണുന്നുണ്ടായിരുന്നില്ല.
തുടർ നിരീക്ഷണങ്ങൾ
എടി2018കൗ-ന്റെ തുടർ നിരീക്ഷണങ്ങൾക്ക് വലിയ ടെലിസ്കോപ്പുകളെ അണിനിരത്തിയിട്ടുണ്ട്. അതിലൊന്ന് ഇന്ത്യയിലെ ലഡാക്ക് പ്രദേശത്ത് സ്ഥാപിച്ചിട്ടുള്ള ഹിമാലയൻ ചന്ദ്ര ടെലിസ്കോപ്പാണ്. സമുദ്രനിരപ്പിൽ നിന്ന് 4500 മീറ്റർ ഉയരത്തിൽ സ്ഥിതി ചെയ്യുന്ന ഈ ടെലിസ്കോപ്പിലെ ഒബ്ജക്റ്റീവ് 2 മീറ്റർ വ്യാസമുള്ള ദർപ്പണമാണ്. ദൃശ്യപ്രകാശത്തിനു പുറമേ ഇൻഫ്രാറെഡ് പ്രകാശത്തിലും ഇതിലൂടെ പഠനങ്ങൾ നടത്താം. സ്ഥാപിച്ചിരിക്കുന്നത് ഹിമാലയത്തിലെ ഒരു ഒഴിഞ്ഞ കോണിലാണെങ്കിലും അതിന്റെ നിയന്ത്രണം ബാംഗ്ലൂരിനടുത്ത് നിന്നാണ്.
ബാംഗ്ലൂരിലെ ഇന്ത്യൻ ഇൻസ്റ്റിറ്റ്യൂട്ട് ഓഫ് അസ് ട്രോഫിസിക്സിലെ ജി.സി. അനുപമ, അവിനാഷ് സിംഗ്, ബ്രജേഷ് കുമാർ, ഡി.കെ. സാഹു, അവ്രജിത് ബന്ദോപാദ്ധ്യായ എന്നിവരെ കൂടാതെ മുംബൈ ഐ.ഐ.ടി. ഫിസിക്സ് ഡിപ്പാർട്ട്മെന്റിലെ ശുഭം ശ്രീവാസ്തവ്, ഹർഷ് കുമാർ, വരുൺ ഭലേറാവു എന്നിവർ അടങ്ങിയ എട്ടംഗ ഇന്ത്യൻ സംഘമാണ് ഹിമാലയൻ ചന്ദ്ര ടെലിസ്കോപ്പ് ഉപയോഗിച്ചുള്ള പഠനങ്ങൾ അസ്ടോണമിക്കൽ ടെലിഗ്രാമുകളിലുടെ പ്രസിദ്ധപ്പെടുത്തിയിരിക്കുന്നതു്. സംഘം നടത്തിയ നിരീക്ഷണങ്ങളിലൂടെ പുറത്തു വന്നിരിക്കുന്ന കാര്യങ്ങൾ ഇതൊക്കെയാണ്.
ഇവർക്കു പുറമേ നിരവധി ഗവേഷകർ ഭൂമിയിലും ബഹിരാകാശത്തുമായി വിന്യസിക്കപ്പെട്ടിട്ടുള്ള വിവിധയിനം ദൂരദർശിനികൾ ഉപയോഗിച്ച് ഈ ‘സംഭവ’ത്തെ നിരീക്ഷിച്ചു വരികയാണ്. ബഹിരാകാശത്തെ ചന്ദ്ര എക്സ് റേ ഒബ്സർവേറ്ററി, ഇന്റർ നാഷണൽ സ്പേസ് സ്റ്റേഷനിലെ നസ്റ്റർ ടെലിസ്കോപ്പ് എന്നിവയടക്കം വിവിധ തരംഗദൈർഘ്യ പരിധികളിൽ പ്രവർത്തിക്കുന്ന നിരീക്ഷണ സംവിധാനങ്ങൾ ഇതിനായി ഉപയോഗിക്കുന്നു.
പുറത്തേയ്ക്കുള്ള കണ്ണികൾ
വർഗ്ഗം:ജ്യോതിശാസ്ത്രം
ശ്രീ എം
നാഥ് സമ്പ്രദായത്തിൽപ്പെട്ട ഒരു യോഗിയാണ് ശ്രീ എം (ജനനം മുംതാസ് അലി ഖാൻ). മഹാവതർ ബാബാജിയുടെ ശിഷ്യനായിരുന്ന ശ്രീ മഹേശ്വർനാഥ് ബാബാജിയുടെ ശിഷ്യനാണെന്ന് ഇദ്ദേഹം അവകാശപ്പെടുന്നു. ശ്രീ എം, ശ്രീ മധുകാർനാഥ് ജി എന്നും അറിയപ്പെടുന്നു. ആന്ധ്രാപ്രദേശിലെ മദനപ്പള്ളിയിലാണ് ശ്രീ എം താമസിക്കുന്നത്. 1948 നവംബർ 6ന് തിരുവനന്തപുരത്ത് വഞ്ചിയൂരിൽ ഒരു സാധാരണ മുസ്ലിം കുടുംബത്തിൽ ജനിച്ച മുംതാസ് അലിയാണ് പിന്നീട് ശ്രീ.എം (മധുകർനാഥ്) ആയത്. 9-ാം വയസ്സിൽ മതങ്ങളുടെ മതിൽക്കെട്ടില്ലാത്ത ആത്മീയതയിലൂടെ മനുഷ്യനിലെ സഹജമായ നന്മ വീണ്ടെടുക്കാനാകും എന്ന് വിശ്വസിക്കുന്ന നാഥ് പരമ്പരയിൽപ്പെട്ട ഗുരു മഹേശ്വർ നാഥ് ബാബാജിയുടെ ശിഷ്യനായി. 19-ാം വയസ്സിൽ ഹിമാലയത്തിൽ യാത്രചെയ്ത് നിരവധി ഋഷികളെയും യോഗിമാരെയും കണ്ടു. ഗുരുവിന്റെ നിർദ്ദേശപ്രകാരം ഹിമാലയത്തിൽ നിന്ന് മടങ്ങി, സത്സംഗ് ഫൗണ്ടേഷന്റെയും മാനവ ഏകതാമിഷന്റെയും പ്രവർത്തനങ്ങൾക്ക് നേതൃത്വം നൽകുന്നു. ശ്രീ എം വിവാഹിതനും രണ്ടു കുട്ടികളുടെ പിതാവുമാണ്.
സ്വയം തിരിച്ചറിവിനുള്ള അന്വേഷണം
അദ്ദേഹത്തിന്റെ ആത്മകഥ അനുസരിച്ച്, [8] ശ്രീ എം തന്റെ പത്തൊൻപതാം വയസ്സിൽ തന്റെ വീട് ഉപേക്ഷിച്ച് ഹിമാലയത്തിലെ യജമാനനെ കണ്ടെത്തി. അനന്തമായ തിരച്ചിലിൽ തളർന്നുപോയ അദ്ദേഹം ഒടുവിൽ ശ്രീ മഹേശ്വർനാഥ് ബാബാജിയെ കണ്ടുമുട്ടി - ഒൻപതു വയസ്സുള്ളപ്പോൾ കണ്ടുമുട്ടിയ അതേ വ്യക്തി ബദരീനാഥിനപ്പുറത്തുള്ള വ്യാസ ഗുഹയിൽ വച്ച്. മൂന്നര വർഷക്കാലം യജമാനനോടൊപ്പം താമസിച്ച അദ്ദേഹം പലതും പഠിച്ചു. പുസ്തകം അനുസരിച്ച്, അദ്ദേഹം നാഥ് പാരമ്പര്യത്തിലേക്ക് കടന്നുവന്ന് കുണ്ഡലിനി തീയെ ഉണർത്തി. [9] അദ്ദേഹവും യജമാനനോടൊപ്പം ടിബറ്റിലെ തോലിംഗ്മട്ടിലേക്ക് കഠിനമായ യാത്ര നടത്തി. [10ശ്രീ ഗുരുവിനെ കാണാനുള്ള അദ്ദേഹത്തിന്റെ ആഗ്രഹം - ശ്രീ ഗുരു ((മഹാവതർ ബാബാജി)) യെയും യജമാനന്റെ കൃപയാൽ നീലകാന്ത് കുന്നിൽ നിറവേറ്റി.
പ്രവർത്തനം
ആന്ധ്രാപ്രദേശിലെ മദനപ്പള്ളിയിൽ (ബാംഗ്ലൂരിൽനിന്നും മൂന്നു മണിക്കൂർ യാത്ര) സത്സംഗ് ഫൗണ്ടേഷന്റെയും മാനവ ഏകതാമിഷന്റെയും പ്രവർത്തനങ്ങൾക്ക് നേതൃത്വം നൽകുന്നു. ടൈംസ് ഓഫ് ഇന്ത്യ നടത്തുന്ന ആത്മീയ ഫോറമായ സ്പീക്കിംഗ് ട്രീയിലും അദ്ദേഹം എഴുതുന്നു
കാൽനടയാത്ര
കന്യാകുമാരിയിൽ നിന്ന് കശ്മീരിലേക്ക് 7500 കിലോമീറ്റർ സഞ്ചരിച്ച് 2015 ൽ ശ്രീ എം കാൽനടയായി (പദയാത്ര) ("വാക്ക് ഓഫ് ഹോപ്പ്" )എന്ന ഒരു നീണ്ട യാത്ര നടത്തി. ഒരു നൂറ്റാണ്ടിലേറെ മുമ്പ് സമാനമായ ഒരു യാത്ര നടത്തിയ സ്വാമി വിവേകാനന്ദൻ എന്ന വിശുദ്ധന്റെ ജന്മവാർഷികത്തോടനുബന്ധിച്ച് 2015 ജനുവരി 12 നാണ് പദയാത്ര ആരംഭിച്ചത്.[സർക്കുലർ റഫറൻസ്] സമർപ്പിത സഹയാത്രികരുടെ ഒരു സംഘത്തോടൊപ്പം ശ്രീ എം. 11 ഇന്ത്യൻ സംസ്ഥാനങ്ങൾ. രാജ്യത്തിന്റെ സ്വതസ്സിദ്ധമായ ആത്മീയത പുനസ്ഥാപിക്കുന്നതിനുള്ള ഒരു അഭ്യാസമായി അദ്ദേഹം പദയാത്ര)കണക്കാക്കി. പാദയാത്ര 2016 ഏപ്രിൽ 29 ന് കശ്മീരിലെ ശ്രീനഗറിൽ അവസാനിച്ചു.
അവലംബങ്ങൾ
വർഗ്ഗം:1948-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ഇന്ത്യയിലെ മതനേതാക്കൾ
മാർഗരറ്റ് ആൽ‌വ
നാല് തവണ രാജ്യസഭാംഗം, ഒരു തവണ ലോക്സഭാംഗം, മുൻ സംസ്ഥാന ഗവർണർ, മുൻ കേന്ദ്രമന്ത്രി, കോൺഗ്രസ് പാർട്ടിയുടെ വക്താവ് എന്നീ നിലകളിൽ പ്രവർത്തിച്ച കർണാടകയിൽ നിന്നുള്ള മുതിർന്ന ഇന്ത്യൻ നാഷണൽ കോൺഗ്രസ് നേതാവാണ്  മാർഗരറ്റ് ആൽവ.(ജനനം: 14 ഏപ്രിൽ 1942)  2022-ലെ ഉപ-രാഷ്ട്രപതി തിരഞ്ഞെടുപ്പിൽ എൻ.ഡി.എ സ്ഥാനാർത്ഥിയായ ജഗദീപ് ധൻകറിനെതിരെ പ്രതിപക്ഷത്തിൻ്റെ സ്ഥാനാർത്ഥിയായി മത്സരിച്ചെങ്കിലും പരാജയപ്പെട്ടു.
ജീവിതരേഖ
കർണാടകയിലെ ദക്ഷിണ കന്നഡ ജില്ലയിലെ മംഗലൂരു നഗരത്തിൽ പോൾ ആൻറണി നസ്രത്തിൻ്റെയും എലിസബത്തിൻ്റെയും മകളായി 1942 ഏപ്രിൽ 14ന് ജനനം. പ്രാഥമിക വിദ്യാഭ്യാസത്തിനു ശേഷം ബാംഗ്ലൂരിലെ മൗണ്ട് കാർമ്മൽ കോളേജിൽ നിന്ന് ബിരുദവും ബാംഗ്ലൂർ യൂണിവേഴ്സിറ്റി ലോ കോളേജിൽ നിന്ന് നിയമബിരുദവും നേടി. അഭിഭാഷകയായി ഔദ്യേഗിക ജീവിതമാരംഭിച്ച മാർഗരറ്റ് 1975 മുതൽ 1978 വരെ ഡൽഹിയിലെ വൈ.ഡബ്ല്യു.സി.എ(യങ് വിമൻ ക്രിസ്ത്യൻ അസോ.) സംസ്ഥാന പ്രസിഡൻറായും പ്രവർത്തിച്ചു.
രാഷ്ട്രീയ ജീവിതം
1969-ൽ കോൺഗ്രസ് പാർട്ടിയിൽ അംഗമായതോടെയാണ് രാഷ്ട്രീയ ജീവിതം ആരംഭിക്കുന്നത്. 1972-ൽ എ.ഐ.സി.സി അംഗമായി തിരഞ്ഞെടുക്കപ്പെട്ടു. 1975-ൽ എ.ഐ.സി.സിയുടെ ജോയിൻ്റ് സെക്രട്ടറിയായ മാർഗരറ്റ് 1974 മുതൽ 1998 വരെ തുടർച്ചയായി 24 വർഷം കർണാടകയിൽ നിന്നുള്ള രാജ്യസഭാംഗമായിരുന്നു. 1984 മുതൽ 1989 വരെയും 1991 മുതൽ 1996 വരെയും സംസ്ഥാന ചുമതലയുള്ള കേന്ദ്ര മന്ത്രിയായും 1999 മുതൽ 2004 വരെ ഉത്തര കന്നഡയിൽ നിന്നുള്ള ലോക്സഭാംഗമായും പ്രവർത്തിച്ചു.
2004-ലെ ലോക്സഭ തിരഞ്ഞെടുപ്പിൽ ഉത്തര കന്നഡയിൽ നിന്ന് വീണ്ടും മത്സരിച്ചെങ്കിലും ബി.ജെ.പിയുടെ അനന്ത് കുമാർ ഹെഗ്ഡേയോട് പരാജയപ്പെട്ടു. 2009 മുതൽ 2014 വരെ ഉത്തരാഖണ്ഡ്, രാജസ്ഥാൻ, ഗുജറാത്ത്, ഗോവ എന്നിവിടങ്ങളിൽ ഗവർണറായും പ്രവർത്തിച്ച മാർഗരറ്റ് 2022-ലെ ഉപ-രാഷ്ട്രപതി തിരഞ്ഞെടുപ്പിൽ എൻ.ഡി.എ സ്ഥാനാർത്ഥിയായ ജഗദീപ് ധൻകറിനെതിരെ പ്രതിപക്ഷ സ്ഥാനാർത്ഥിയായി മത്സരിച്ചെങ്കിലും പരാജയപ്പെട്ടു.
പ്രധാന പദവികളിൽ
പുരസ്കാരങ്ങൾ
അവലംബം
വർഗ്ഗം:ഇന്ത്യയിലെ വനിതാ ഗവർണർമാർ വർഗ്ഗം:രാജസ്ഥാന്റെ ഗവർണർമാർ വർഗ്ഗം:ഗുജറാത്തിന്റെ ‌ഗവർണർമാർ വർഗ്ഗം:കർണാടകയിൽ നിന്നും രാജ്യസഭയിൽ അംഗമായവർ വർഗ്ഗം:1942-ൽ ജനിച്ചവർ വർഗ്ഗം:കർണാടകയിൽ നിന്നുമുള്ള ഇന്ത്യൻ നാഷണൽ കോൺഗ്രസ് പ്രവർത്തകർ വർഗ്ഗം:ലോക്സഭയിലെ വനിതാ അംഗങ്ങൾ
സൗമിത്ര ദാസ്
സൗമിത്ര ദാസ് (ജനനം: 20 ജനുവരി 1962) ഒരു ഇന്ത്യൻ സൂക്ഷ്‌മാണുശാസ്‌ത്രജ്ഞനും ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസിലെ മൈക്രോബയോളജി, സെൽ ബയോളജി വിഭാഗത്തിലെ പ്രൊഫസറുമാണ്. മോളിക്യുലർ വൈറോളജി, തന്മാത്രാ ജീവശാസ്ത്രം എന്നീ മേഖലകളിലെ പഠനങ്ങളുടെ പേരിൽ അറിയപ്പെടുന്ന സൗമിത്ര ദാസ്, ഇന്ത്യൻ അക്കാദമി ഓഫ് സയൻസസ്, നാഷണൽ അക്കാദമി ഓഫ് സയൻസസ്, ഇന്ത്യ, ഇന്ത്യൻ നാഷണൽ സയൻസ് അക്കാദമി എന്നീ മൂന്ന് പ്രമുഖ ഇന്ത്യൻ സയൻസ് അക്കാദമികളിൽ നിന്നും തിരഞ്ഞെടുക്കപ്പെട്ട അംഗമാണ്. 2005 ൽ ബയോ സയൻസസിന് നൽകിയ സംഭാവനകളുടെ പേരിൽ ഇന്ത്യൻ സർക്കാരിന്റെ ബയോടെക്നോളജി വകുപ്പ് അദ്ദേഹത്തിന് ഏറ്റവും ഉയർന്ന ഇന്ത്യൻ സയൻസ് അവാർഡുകളിൽ ഒന്നായ നാഷണൽ ബയോ സയൻസ് അവാർഡ് ഫോർ കരിയർ ഡവലപ്മെന്റ് അവാർഡ് നൽകി ആദരിച്ചു.
ജീവിതരേഖ
ഇന്ത്യൻ സംസ്ഥാനമായ പശ്ചിമ ബംഗാളിൽ 1962 ജനുവരി 20 ന് ജനിച്ച സൗമിത്ര ദാസ്, ഇന്ത്യൻ ഇൻസ്റ്റിറ്റ്യൂട്ട് ഓഫ് കെമിക്കൽ ബയോളജിയിൽ ലെഷ്മാനിയാസിസ് രോഗത്തിന് കാരണമാകുന്ന ഇൻട്രാ സെല്ലുലാർ പരാന്നഭോജിയായ ലീഷ്മാനിയ ഡോനോവാനിയുടെ രോഗകാരി ഏജന്റിന്റെ പ്രതിപ്രവർത്തനത്തെക്കുറിച്ച് ഡോക്ടറൽ പഠനം നടത്തുകയും 1992 ൽ കൊൽക്കത്ത സർവകലാശാലയിൽനിന്ന് പിഎച്ച്ഡി നേടുകയും ചെയ്തു. പിഎച്ച്ഡി നേടിയേ ശേഷം ലോസ് ഏഞ്ചൽസിലെ കാലിഫോർണിയ സർവകലാശാലയിൽ (UCLA) ഹോസ്റ്റ്-വൈറസ് ഇടപെടലുകളെക്കുറിച്ചുള്ള തന്റെ ഗവേഷണം തുടർന്ന അദ്ദേഹം ജോലി പൂർത്തിയാക്കിയ ശേഷം 1994 ൽ ഒരു അസിസ്റ്റന്റ് റിസർച്ച് വൈറോളജിസ്റ്റായി അദ്ദേഹം സർവകലാശാലയിൽ ചേർന്നു. 1998 ൽ ഇന്ത്യയിൽ തിരിച്ചെത്തി ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസിൽ (IISc) ചേർന്ന അദ്ദേഹം പിന്നീട് അസോസിയേറ്റ് പ്രൊഫസറായി നിയമിതനാകുകയും മൈക്രോബയോളജി, സെൽ ബയോളജി വിഭാഗത്തിൽ ഒരു പ്രൊഫസറായി സേവനമനുഷ്ഠിക്കുകയും ചെയ്തു.
ബെൻട്ട് ആൻഡേർബർഗ്
ബെൻട്ട് ആൻഡേർബർഗ്(1920 ഏപ്രിൽ 17; ഗോഥൻബർഗ് - 24 സെപ്റ്റംബർ 2008; റോൺ) ഒരു സ്വീഡിഷ് കവിയും നോവലിസ്റ്റും കുട്ടികളുടെ എഴുത്തുകാരനും നാടകകൃത്തും ആയിരുന്നു. അദ്ദേഹത്തിൻറെ സാഹിത്യ അരങ്ങേറ്റം 1945 ൽ ചെറുകഥാ സമാഹാരമായ En kväll om våren ആയിരുന്നു. 1948- ലെ അദ്ദേഹത്തിന്റെ നോവെൽ കെയ്ൻ, കടുത്ത എതിർപ്പിന് ഇടയാക്കി. 14 വോളിയം സീരീസ് കാർലെക്ക് (1965 മുതൽ 1970 വരെ) സംഭാവന ചെയ്യുന്നവരിൽ ഒരാളായിരുന്നു അദ്ദേഹം. 1985-ൽ അദ്ദേഹത്തിന് ഡോബ്ലോഗ് പുരസ്കാരം നൽകി ആദരിച്ചു.
അവലംബം
വർഗ്ഗം:സ്വീഡിഷ് ബാലകഥാകൃത്തുകൾ വർഗ്ഗം:1920-ൽ ജനിച്ചവർ വർഗ്ഗം:2008-ൽ മരിച്ചവർ
അലെപ്പോയിലെ പുരാതന നഗരം
അലെപ്പോയിലെ പുരാതന നഗരം സ്ഥിതി ചെയുന്നത് സിറിയയിലെ അലെപ്പോയിൽ ആണ്. സിറിയൻ യുദ്ധത്തിന് മുൻപു ഇവയിലെ കെട്ടിടങ്ങൾ ഒക്കെ തന്നെയും 12 - 16 നൂറ്റാണ്ടിനു ശേഷം വലിയ മാറ്റങ്ങൾ ഇല്ലാതെയാണ് നിലകൊണ്ടിരുന്നത്. ഏകദേശം 350 ഹെക്ടറിലായി ഇവിടെ 120000 നിവാസികൾ വസിച്ചിരുന്നതായി കരുതുന്നു.
1986 ൽ ആണ് യുനെസ്കോ ലോക പൈതൃക സ്ഥാനമായി തിരഞ്ഞെടുത്തത്.
ഇപ്പോഴത്തെ സ്ഥിതി
ഏകദേശം മുപ്പതു ശതമാനത്തോളം ഇപ്പോ നടന്നു കൊണ്ടിരിക്കുന്ന യുദ്ധത്തിന്റെ ഫലമായി നശിപ്പിക്കപ്പെട്ടു കഴിഞ്ഞു. പുരാതന അവശിഷ്ടങ്ങൾ ഒകെ തന്നെയും ഒന്നുകിൽ തകർക്കുകയോ, കത്തിക്കുകയോ ആണ് ചെയ്തിട്ടുള്ളത്.
മുഖ്യ പ്രവേശന കവാടങ്ങൾ
നഗരത്തെ ചുറ്റി അഞ്ചു കിലോമീറ്റര് നീളമുള്ള മതിൽ നിലനിന്നിരുന്നു, ഈ ചുറ്റുമതിലിൽ ഒൻപതു പ്രവേശന കവാടങ്ങൾ ഉണ്ടായിരുന്നു അവ ഈ പറയുന്നവയാണ് ,
ലൂയിസ ലോസൺ
ഒരു ഓസ്‌ട്രേലിയൻ കവയിത്രിയും എഴുത്തുകാരിയും പ്രസാധകയും സഫ്രാജിസ്റ്റും ഫെമിനിസ്റ്റുമായിരുന്നു ലൂയിസ ലോസൺ (നീ ആൽ‌ബറി) (17 ഫെബ്രുവരി 1848 - 1920 ഓഗസ്റ്റ് 12). കവിയും എഴുത്തുകാരനുമായ ഹെൻറി ലോസന്റെ അമ്മയായിരുന്നു അവർ.
പ്രസാധകൻ
1887-ൽ, ഫെഡറേഷൻ അനുകൂല പത്രമായ ദ റിപ്പബ്ലിക്കന്റെ ഓഹരികൾ വാങ്ങാൻ ലോസൺ തന്റെ ബോർഡിംഗ് ഹൗസുകൾ പ്രവർത്തിപ്പിക്കുന്നതിനിടയിൽ ലാഭിച്ച പണം ഉപയോഗിച്ചു. അവളും മകൻ ഹെൻറിയും 1887-88-ൽ ദി റിപ്പബ്ലിക്കൻ എഡിറ്റ് ചെയ്തു. അത് ലൂയിസയുടെ കോട്ടേജിലെ ഒരു പഴയ പ്രസിൽ അച്ചടിച്ചു. 'ഫെഡറേറ്റഡ് ഓസ്‌ട്രേലിയയുടെ പതാകയുടെ കീഴിൽ, ഓസ്‌ട്രേലിയൻ റിപ്പബ്ലിക്ക് ഗ്രേറ്റ് റിപ്പബ്ലിക് ഓഫ് സതേൺ സീസിന്റെ' കീഴിൽ ഒന്നിക്കണമെന്ന് റിപ്പബ്ലിക്കൻ ആഹ്വാനം ചെയ്തു. റിപ്പബ്ലിക്കന് പകരം നാഷണലിസ്റ്റ് വന്നെങ്കിലും അത് രണ്ട് പ്രശ്നങ്ങൾ നീണ്ടുനിന്നു.